title: Jermaine O’Neal

text: Kesällä 2013 O’Neal siirtyi Golden State Warriorsiin. Hän edusti ammattilaisurallaan myös Portland Trail Blazersia, Indiana Pacersia, Toronto Raptorsia, Miami Heatia, Boston Celticsiä ja Phoenix Sunsia. O’Neal edusti myös Yhdysvaltain maajoukkuetta.


title: Gazimur

text: Gazimur () on Amurin vesistöön kuuluvan Argunin sivujoki Taka-Baikalian aluepiirissä Venäjällä. Sen pituus on 592 kilometriä ja valuma-alueen laajuus 12 100 neliökilometriä.


title: Gazimur

text: Joki saa alkunsa Nertšan harjanteelta ja virtaa koilliseen Borštšovotšnyi- ja Gazimur-harjanteiden välissä. Gazimur on tyypillinen vuoristojoki. Sen varrella sijaitsevat Aleksandrovski Zavodin ja Gazimurski Zavodin piirikeskukset.


title: Boys of the Band

text: Boys of the Band (BOB) on vuonna 2008 perustettu suomalainen yhtye. Se osallistui vuonna 2010 Suomen euroviisukarsintaan, mutta ei tullut valituksi.


title: Boys of the Band

text: Yhtyeen lauluntekijät Kimmo Blom ja Pekka Rautio tapasivat Raahessa vuonna 1989, ja yhteinen bänditaival alkoi sallalaisessa progressiivista rockia soittaneessa Nova Scotia -yhtyeessä. Useita vuosia ja monia yhteisiä bändejä myöhemmin 1990-luvun loppupuolella perustettiin yhtye nimeltä Mr C, johon myös BOBin muut jäsenet Janne Antikainen ja Teijo Jämsä liittyivät.


title: Nertša

text: Nertša () on Amurin vesistöön kuuluvan Šilkan sivujoki Taka-Baikalian aluepiirissä Venäjällä. Sen pituus on 580 kilometriä ja valuma-alueen laajuus 27 500 neliökilometriä. Keskimääräinen virtaama on 90 kuutiometriä sekunnissa.


title: Nertša

text: Nertša saa alkunsa Tšernyšovavuoren rinteiltä ja virtaa leveässä jokilaaksossa kohti etelää. Sen varrella harjoitetaan kullan tuotantoa. Joen suussa on Nertšinskin kaupunki ja Priiskovyin taajama.


title: Tom Brokaw

text: Thomas John ”Tom” Brokaw (s. 6. helmikuuta 1940 Webster, Etelä-Dakota, Yhdysvallat) on yhdysvaltalainen entinen "NBC Nightly News" -ohjelman uutistenlukija ja "Today"-talk-show’n juontaja. Hän toimi uutistenlukijana NBC-kanavalla vuosina 1982–2004. Hän on esiintynyt myös monissa talk-show-ohjelmissa, muun muassa "Late Show with David Letterman", "The Daily Show", "Larry King Live", "Late Night with Conan O'Brien" ja "The Rosie O'Donnell Show".


title: Tom Brokaw

text: Tom Brokaw on naimisissa Meredith Lynn Auldin kanssa vuodesta 1962, heillä on kolme tytärtä: Jennifer Jean, Andrea Brooks ja Sara Auld. Hänen vaimonsa on entinen Miss South Dakota.


title: T. J. Ford

text: Terrance Jerod "T. J." Ford (s. 24. maaliskuuta 1983 Houston) on yhdysvaltalainen koripalloilija, joka edustaa nykyisin San Antonio Spursia.


title: T. J. Ford

text: Ford osallistui , jossa Milwaukee Bucks varasi hänet yhdeksäntenä pelaajana. Hän pelasi seurassa kolme kautta, mutta joutui olemaan kauden 2004–2005 kokonaan poissa loukkaantumisten takia. Vuonna 2006 Ford siirtyi Toronto Raptorsiin pelaten joukkueessa kaksi kautta. Kesällä 2008 Pacers palkkasi hänet.


title: Kibaha

text: Kibaha on kaupunki Tansanian itäosassa. Vuonna 2012 siellä oli 128 488 asukasta. Kibaha on Pwanin alueen pääkaupunki ja Kibahan piirikunnan hallinnollinen keskus. Se sijaitsee noin 40 kilometriä maan suurimmasta kaupungista, Dar es Salaamista pohjoiseen. Pohjoismaat ovat perustaneet kaupunkiin vuonna 1970 koulutuskeskuksen, joka tarjoaa muun muassa peruskoulutusta, maatalousalan koulutusta ja terveydenhuoltopalveluja.


title: Karenga

text: Karenga () on Lenan vesistöön kuuluvan Vitimin sivujoki Taka-Baikalian aluepiirin pohjoisosassa Venäjällä. Sen pituus on 366 neliökilometriä ja valuma-alueen laajuus 10 100 neliökilometriä. Karengan virtaus vaihtelee voimakkaasti. Keskimääräinen virtaus 180 kilometrin päässä joen suusta on 16,5 kuutiometriä sekunnissa.


title: Karenga

text: Karenga saa alkunsa Jablonovyivuorilta ja virtaa pohjoiseen vuorten muodostamassa kattilalaaksossa. Joen varrella sijaitsee Tungokotšenin kylä.


title: Tungir

text: Tungir () on Lenan vesistöön kuuluvan Oljokman sivujoki Taka-Baikalian aluepiirin pohjoisosassa Venäjällä. Sen pituus on 500 kilometriä ja valuma-alueen laajuus 14 700 neliökilometriä. Keskimääräinen virtaama on noin 90 kuutiometriä sekunnissa.


title: Tungir

text: Joki saa alkunsa Tungirin harjanteelta ja virtaa vuorten muodostamassa leveässä laaksossa. Tungirin varrella sijaitsee Tungirin–Oljokman piirin keskuskylä Tupik.


title: Pesäpallon miesten Mestaruussarjan kausi 1973

text: Pesäpallon SM-sarja 1973. Helsinki vei pesäpallomestaruuden 14 vuoden tauon jälkeen. Puna-Mustien railakas yritys palkittiin loppuottelussa Ulvilaa vastaan kultaisilla mitaleilla. Koko SM-sarjan yleisökeskiarvo oli 2173, ja mestaruudestaan huolimatta Puna-Mustat oli huonoin yleisöjoukkue kotikentällään, vain 1419 katsojaa per ottelu. Suomen Cupin voitti Seinäjoen Maila-Jussit voitettuaan loppuottelussa Imatran 9-1.


text: Kolme viimeistä joukkuetta putosi sarjasta. Tilalle nousivat suomensarjan lohkovoittajat Jyväskylän Kiri, Vimpelin Veto ja Loimaan Palloilijat.


text: Ottelu pelattiin 9. syyskuuta Hyvinkäällä - yleisöä 2526.


text: Mestarijoukkue: Stig Tainio, Kari Kelkka, Aulis Väisänen, Antero Vatto, Kari Nordström, Tarmo Pääkkönen, Matti Venäläinen, Pasi Kostiainen, Ilkka Musto. Vaihtopelaajat: Jorma Hyry, Tuomo Glad, Timo Haapaniemi. Pelinjohtaja: Aulis Paski. Valmentaja: Antero Pärssinen, Joukkueenjohtaja: Topi Venäläinen.


title: Queer Duck

text: Queer Duck on Mike Reissin luoma animaatiohahmo. Queer Duck (äänenä on Jim J. Bullock) on homo ankka.


title: Queer Duck

text: Queer Duck on väriltään syaanin sininen. Hänellä on hihaton paita, jossa on sateenkaaren raidat.


title: Kalakan

text: Kalakan () on Lenan vesistöön kuuluvan Vitimin sivujoki Taka-Baikalian aluepiirin pohjoisosassa Venäjällä. Sen pituus on 314 kilometriä ja valuma-alueen laajuus 10 600 neliökilometriä. Keskimääräinen virtaama joen suussa on 74,2 kuutiometriä sekunnissa.


title: Kalakan

text: Kalakan saa alkunsa Jankan-harjanteen eteläpuolelta ja virtaa kohti länttä. Jokilaaksossa ei ole asutusta. Joen suussa on aikaisemmin sijainnut Vitimin–Oljokman kansallisen piirikunnan keskuksena toiminut Ust-Kalakanin kylä.


title: Lauritsalan vaakuna

text: Lauritsalan vaakuna oli Lauritsalan kauppalan tunnus. Sen aiheena on uitoissa käytetty varppivene, joka viittaa kauppalassa harjoitettuun puuteollisuuteen - Kaukaan tehtaat sijaitsi nykyisin jo lakkautetun kauppalan alueella.


title: Lauritsalan vaakuna

text: Vaakunan selitys kuuluu ”hopeakilvessä punainen varppivene.” Vaakunan on suunnitellut J. Hänninen, ja Lauritsalan kauppalanvaltuusto hyväksyi sen 25. huhtikuuta 1952. Sisäasiainministeriö vahvisti vaakunan käyttöön 5. elokuuta samana vuonna.


title: Lauritsalan vaakuna

text: Vaakuna jäi epäviralliseksi kotiseutuvaakunaksi 1967, kun Lauritsala yhdistettiin yhdessä Lappeen kunnan kanssa Lappeenrannan kaupunkiin.


title: Kalar

text: Kalar () on Lenan vesistöön kuuluvan Vitimin sivujoki Taka-Baikalian aluepiirin pohjoisosassa Venäjällä. Sen pituus on 511 kilometriä ja valuma-alueen laajuus on 17 400 neliökilometriä. Joki saa alkunsa Udokan-harjanteelta, läpäisee Kalar-harjanteen ja virtaa länteen Kalar ja Jankan-harjanteiden välissä.


title: Kalar

text: Kalarin jokilaakso on lähes asumatonta. Ainoa kylä on Sredni Kalar.


title: Tšikoi

text: Tšikoi () on Baikaliin laskevan Selengan sivujoki Taka-Baikalian aluepiirissä ja Burjatian tasavallassa Venäjällä. Osan matkaa se virtaa Venäjän ja Mongolian rajaa pitkin. Joen pituus on 769 kilometriä ja valuma-alueen laajuus 46 200 neliökilometriä. Keskimääräinen virtaus on 265 kuutiometriä sekunnissa.


title: Tšikoi

text: Tšikoi saa alkunsa Tšikokonski-harjanteen itärinteeltä. Se virtaa länteen Malhanski-harjanteen eteläpuolella ja jakautuu alajuoksulla useaksi haaraksi. Suurin sivujoki on Menza.


title: Tšikoi

text: Joen varrella sijaitsee Krasnyi Tšikoin piirikeskus.


title: Uroš Slokar

text: Uroš Slokar (s. 14. toukokuuta 1983 Ljubljana) on slovenialainen koripalloilija, joka edustaa Montepaschi Sienaa.


title: Uroš Slokar

text: Slokar aloitti ammattilaisuransa slovenialaisessa KD Slovanissa kaudella 2001–2002, jolloin hänet valittiin sarjan vuoden tulokkaaksi. Kaudeksi 2003–2004 Slokar siirtyi ulkomaille Benetton Trevisoon, jossa hän pelasi tammikuuhun 2005 saakka. Tällöin hänet vuokrattiin Pallalcesto Amatori Udineen. Pelattuaan kauden loppuun Udinessa Slokar siirtyi takaisin Trevisoon. Kesällä 2005 Slokar oli mukana , jossa Toronto Raptors varasi hänet toisen kierroksen lopussa. Slokar pelasi vielä yhden kauden Trevisossa ennen siirtymistään NBA:han Raptorsiin. NBA-ura jäi kuitenkin yhden kauden mittaiseksi, sillä hän siirtyi vuonna 2007 BC Triumph Lyubertsyyn. Kauden 2008–2009 Slokar pelasi Fortitudo Bolognassa, joka tippui kauden jälkeen Serie A:sta. Tämän jälkeen Slokar siityi takaisin kotimaahansa KK Union Olimpijaan. Hän ei pelannut seurassa koko kautta, sillä helmikuussa 2010 hän siirtyi Montepaschi Sienaan, jossa hän tuurasi joukkueen loukkaantunutta sentteriä Kšyštof Lavrinovičia.


title: Anyang Halla

text: Anyang Halla (kor. 安養 漢拏, han. 안양 한라) on korealainen jääkiekkoseura, joka pelaa Asia League Ice Hockey- ammattilaisliigassa.


title: Anyang Halla

text: Joukkue perustettiin vuonna 1994, jolloin se tunnettiin nimellä Mando Winia. Kausina 1998-2004 seura tunnettiin nimellä Halla Winia. Kaudella 2004-2005 seura muutti nimensä Anyang Halla Winia ja kaudella 2005 seura sai nykyisen nimen.


title: Suhoi Su-2

text:
Suhoi Su-2 () oli neuvostoliittolainen Suhoin valmistama tiedustelu- ja kevyt pommikone, jota käytettiin Suuren isänmaallisen sodan alussa. Se oli Pavel Suhoin suunnittelemista lentokoneista ensimmäinen. Suunnittelu tapahtui vuosien 1936 ja 1937 välissä. Ensilennon lensi Mihail Gromov 25. elokuuta 1937.
Malli hyväksyttiin tuotantoon nimellä BB-1 (Ближний бомбардировщик, Bližni bombardirovštšik, lyhyen matkan pommittaja). Mallinimeksi vaihtui Su-2 kun epäluotettava M-87-moottori korvattiin Tumaski M-88:lla.
Siitä kehitettiin kaksi jatkoversiota: Su-4, jossa oli voimakkaampi moottori ja aseistus, ja maataistelukone ShB. Koneita valmistettiin vuosina 1940–1942 793 kappaletta.


title: Suhoi Su-2

text: Koneessa käytettiin eri versioissa sekä Švetsov- että Tumanski-tähtimoottoreita. Näistä Tumanski M-88-versio oli massatuotantomalli. Kun LaGG - 3 hävittäjässä kokeiltiin voimakkaampaa Švetsov AŠ-82 tähtimoottoria suorituskyvyn parantamiseksi, asennettiin runkoon Su-2 -tyypin keulaosa.


title: China Dragon

text: China Dragona on kiinalainen jääkiekkoseura, joka pelaa Asia League Ice Hockey ammattilaisliigassa.


title: Nikkō Ice Bucks

text: HC Nikkō Ice Bucks (, Hokkē Kurabu Nikkō Aisu Bakkusu) on japanilainen jääkiekkoseura, joka pelaa Asia League Ice Hockey ammattilaisliigassa.


title: Kelja (Sakkola)

text: Kelja on kylä entisessä Sakkolan kunnassa Karjalankannaksella Neuvostoliitolle luovutetulla alueella lähellä Suvantoa. Alueella käytiin Talvisodan aikana ankaria taisteluita. Panssariesteitä ja bunkkereita löytyy alueelta vieläkin. Puolustus Keljassa kesti, eivätkä viholliset pystyneet murtamaan linjoja käytettävissä ollein voimin.


title: Nancy Boyda

text: Nancy Boyda (s. 2. elokuuta 1955 Saint Louis, Missouri, Yhdysvallat) on yhdysvaltalainen demokraattipoliitikko. Hän istui Yhdysvaltain edustajainhuoneessa yhden kauden 2007–2009. Boyda edusti Kansasin toista vaalipiiriä.


title: Nancy Boyda

text: Boyda syntyi Saint Louisissa, Missourissa. Hän sai William Jewell Collegesta 1977 alemman korkeakoulututkinnon kemiasta ja kasvatustieteestä. Boyda työskenteli pitkään lääketutkimuksessa: ensin Yhdysvaltain ympäristönsuojeluviraston tarkistajana ja monien lääkeyhtiöiden tutkimusyksiköissä.


title: Nancy Boyda

text: Boyda liittyi vuonna 2003 demokraattiseen puolueeseen, vaikka oli aiemmin ollut republikaani. Hänen mukaansa republikaaneista oli tullut yhtiöiden ääni. Hän kuitenkin oli monista asioista edelleen samaa mieltä vanhan puolueensa kanssa. Boyda lähti ensimmäistä kertaa ehdokkaaksi edustajainhuoneen vaaleihin vuonna 2004, jolloin hän haastoi republikaanien Jim Ryunin, joka oli istunut jo neljä kautta kongressissa. Ensimmäisen vaalinsa Boyda hävisi Ryunille viidellätoista prosenttiyksiköllä, mutta miehensä Steven kanssa hän teki laajan vaalikampanjan vuoden 2006 vaaleihin. Boyda voittikin Ryunin prosenttiyksiköin 50,7–47,1 ja pääsi Yhdysvaltain 110. kongressiin.


title: Nancy Boyda

text: Boyda toimi edustajainhuoneessa kahdessa valiokunnassa: maatalous- ja asevoimavaliokunnassa. Hän yritti uudelleen edustajainhuoneeseen vaaleissa 2008, mutta hävisi Lynn Jenkinsille.


title: Sebastião Gilberto

text: Sebastião Gilberto, oikealta nimeltään Felisberto Sebastião de Graca Amaral (s. 21. syyskuuta 1982) on angolalainen jalkapalloilija, pelipaikaltaan keskikenttäpelaaja. Hän on edustanut seuratasolla muun muassa egyptiläistä Al-Ahlia, belgialaista Lierseä ja kyproslaista Limassolia. Angolan maajoukkueessa hän on pelannut 89 maaottelua ja tehnyt niissä kymmenen maalia.


title: Sebastião Gilberto

text: Gilberto aloitti ammattilaisuransa kotimaassaan Petro Atleticon joukkueessa vuonna 2001, josta hän siirtyi tammikuussa 2002 Egyptiin Al-Ahliin. Joukkueen mukana Gilberto on voittanut muun muassa viidesti Egyptin mestaruuden ja kolmesti Afrikan Mestarien liigan.


title: Matti Liljeqvist

text: Matti Leo Tapani Liljeqvist (s. 30. elokuuta 1946 Heinola) on suomalainen pappi ja teologian lisensiaatti. Hänet on vihitty papiksi Mikkelissä vuonna 1975. Matti Liljeqvist on toiminut sekä seurakuntapappina että tutkijana. Hänen erikoisalanaan on eksegetiikka, erityisesti Raamatun alkukielet heprea ja koineekreikka. Liljeqvist on ollut mukana toimittamassa "Isoa Raamatun tietosanakirjaa" (1972–1975), "Novum 1–5":tä (1978–1984) sekä "Isoa Raamatun sanahakemistoa" (1997–1999). Viimeksi mainittuun liittyen hän on toimittanut myös sanakirjat "Kreikka–suomi. Uuden testamentin sanasto" ja "Heprea–suomi, aramea–suomi. Vanhan testamentin sanakirja".


title: Matti Liljeqvist

text: Raamatun lisäksi Matti Liljeqvist on tutkinut kristillisperäisiä yhteisöjä, ennen muuta Jehovan todistajia ja Myöhempien Aikojen Pyhien Jeesuksen Kristuksen Kirkkoa eli mormoneita. Viimeksi mainittuun tutkimuskohteeseen liittyen hän on julkaissut kirjan "Torni ja temppeli. Jehovan todistajien ja mormonien kohtaaminen" vuonna 2004. Kirja on saanut nimensä Vartiotorniseurasta ja mormonitemppeleistä.


title: Manucho

text: Mateus Alberto Contreiras Gonçalves (s. 7. maaliskuuta 1983 Luanda, Angola) on angolalainen jalkapalloilija, pelipaikaltaan hyökkääjä. Hän edustaa Primera Divisiónissa pelaavaa Rayo Vallecanoa.


title: Manucho

text: Manucho aloitti ammattilaisuransa kotimaassaan Benfica de Luandan joukkueessa vuonna 1999, josta hän siirtyi vuonna 2002 Petro Atleticoon. Tuolloin Manuchon kanssa samassa joukkueessa pelasi Flávio, jonka vuoksi Manuchon peliaika jäi vähälle. Flávion siirtyessä Egyptiin vuonna 2005 Manucho sai enemmän peliaikaa ja onnistui tekemään yhteensä 31 maalia kahden seuraavan kauden aikana.


title: Manucho

text: Hyvien otteiden myötä hän allekirjoitti joulukuussa 2007 kolmivuotisen sopimuksen Manchester Unitedin kanssa. Peliaikaa ei kuitenkaan tullut ja hänet lainattiin Kreikkaan Panathinaikosiin tammikuussa 2008. Palattuaan takaisin Manucholle ei tarjoutunut vieläkään peliaikaa, jonka myötä hän siirtyi toistamiseen lainalle tällä kertaa Hull Cityn joukkueeseen loppukaudeksi 2008-2009.


title: Manucho

text: Heinäkuussa 2009 Manchester United myi Manuchon Real Valladolidiin, joka solmi hyökkääjän kanssa viiden vuoden sopimuksen.


title: Manucho

text: Manucho on edustanut Angolan maajoukkuetta vuodesta 2006 lähtien yhteensä 53 ottelun verran ja tehnyt niissä 22 maalia. Hän on pelannut kaksissa arvokisoissa vuoden 2008 ja 2010 Afrikan kisoissa. Manucho oli neljällä maalilla turnauksen toiseksi paras maalintekijä vuoden 2008 Afrikan kisoissa. Vuoden 2012 Afrikan-mestaruuskisoissa Angola jäi alkulohkoon, mutta Manucho voitti turnauksen maalikuninkuuden yhdessä kuuden muun pelaajan kanssa kolmella maalilla.


title: Leo Meller (toimittaja)

text: Leo Ilmari Meller (26. syyskuuta 1915 Helsinki – 25. kesäkuuta 1990 Helsinki) oli pitkäaikainen Yleisradion toimittaja sekä Mainos-TV:n ohjelmajohtaja.


title: Leo Meller (toimittaja)

text: Leo Meller pääsi ylioppilaaksi Helsingin suomalaisesta normaalilyseosta 1936 ja opiskeli sitten suomen kieltä ja kirjallisuutta Helsingin yliopistossa. Ennen talvisotaa Meller toimi lyhyen aikaa Berner Oy:n mainospäällikönä. Jatkosodan aikana hän työskenteli toimittajana valtion tiedotuslaitoksessa ja Vapaassa Kansassa. Meller oli Kansallisen Edistyspuolueen vt. puoluesihteerinä 1941–1944 ja kuului Vapaamielisten Liiton valtuuskuntaan 1952–1965.


title: Leo Meller (toimittaja)

text: Yleisradiossa Meller toimi esitelmä- ja selostusosaston toimittajana 1945–1947, apulaisosastopäällikkönä 1947–49, selostusosaston päällikkönä 1949–1960, puheohjelmien osaston päällikkönä 1960–1964 ja vs. ohjelmapäällikkönä 1964–1965. Hän pyrki selostusosaston päällikkönä toimiessaan kehittämään erityisesti radiokuuluttajien äänenkäyttöä sekä ohjelmareportaasien tasoa. Meller oli Suomen Aikakauslehdentoimittajain Liiton puheenjohtaja 1956–1961 ja Nuoren Voiman Liiton ylijohtaja 1958–1964.


title: Leo Meller (toimittaja)

text: Vuonna 1965 Meller siirtyi Mainos-TV:n ohjelmajohtajaksi ja hoiti tehtävää eläkkeelle jäämiseensä 1980 saakka.


title: Mustapha Yatabaré

text: Mustapha Yatabaré (s. 26. tammikuuta 1986 Beauvais, Ranska) on malilainen jalkapalloilija. Hyökkääjänä pelaava Yatabaré edustaa Ligue 2:ssa pelaavaa Guingampia.


title: Mustapha Yatabaré

text: Yatabaré on edustanut maajoukkuetasolla vanhempiensa kotimaata Malia. Hän pelasi ensimmäisen maaottelunsa Algeriaa vastaan 19. marraskuuta 2008. Yatabaré valittiin ensimmäisiin arvokisoihinsa vuoden 2010 Afrikan-kisoihin, jossa hän onnistui tekemään maajoukkueuransa ensimmäisen maalin turnauksen avausottelussa Angolaa vastaan.


title: Mustapha Yatabaré

text: Yatabaré syntyi Ranskassa malilaisille vanhemmille. Hänen nuorempi veljensä Sambou Yatabaré pelaa myös jalkapalloa keskikentällä SM Caenissa.


title: Kuortaneen vaakuna

text: Kuortaneen vaakuna on Kuortaneen kunnan tunnus. Vaakunan kuha on peräisin pitäjän vanhasta sinetistä, ja liekit viittaavat tarinaan Kuortaneenjärven palosta. Haastattelemalla vanhaa kansaa on paloon löydetty kaksi eri tarinaa. Ensimmäisen mukaan järven länsirannalle oli varastoituna tervatynnyreitä odottamassa kuljetusta. Kun varastossa oli puhjennut tulipalo, palava terva oli valunut ojia pitkin järveen. Toisen tarinan mukaan järven pohjasta olisi noussut kuuma kuparisuoni, joka joutuessaan kosketukseen veden kanssa nosti ilmaan niin sankasti höyryä, että koko järvi näytti palavan.


title: Kuortaneen vaakuna

text: Vaakunan selitys on ”aaltokoroisesti katkoinen hopea-sininen kilpi, jonka yläkentässä kolme nousevaa punaista liekkiä ja alakentässä uiva hopeinen kuha.” Vaakunan on suunnitellut Ahti Hammar, ja Kuortaneen kunnanvaltuusto hyväksyi sen kokouksessaan 5. heinäkuuta 1957. Sisäasiainministeriö vahvisti vaakunan käyttöön 17. lokakuuta samana vuonna.


title: Sotakamreeri

text: Sotakamreeri () on Suomessa tasavallan presidentin myöntämä arvonimi, joka on arvonimihierarkiassa sijoitettu 14. ryhmään. Arvonimestä maksettavan veron määrä on joko .


title: Sotakamreeri

text: Arvonimi myönnettiin itsenäisyyden aikana ensimmäisen kerran vuonna 1920. Vuosien 1918–2013 aikana sotakamreerin arvonimi on myönnetty 53 henkilölle.


title: Sotakamreeri

text: Sotakamreerin arvo oli käytössä jo Suomen suuriruhtinaskunnassa. Sotakamreeri kuului keisari ja suuriruhtinas Nikolai II:n vahvistamassa vuoden 1897 "Suomen Suuriruhtinaanmaan arvojärjestyksessä" yhdeksänteen luokkaan. Samassa arvoluokassa olivat myös esimerkiksi taapikapteenin sotilasarvo sekä nimineuvoksen arvonimi.


title: Linda Bärlund

text: Linda Bärlund (s. 1985) on suomalainen viulisti. Hän voitti vuonna 2010 Kuopion 11. viulukilpailun. Bärlund soittaa geneveläisessä L'Orchestre de la Suisse Romande -orkesterissa.


title: Zofia Mrozowska

text: Zofia Mrozowska (24. elokuuta 1922 Varsova – 19. elokuuta 1983 Varsova) oli puolalainen näyttelijä. Hän esiintyi muiden muassa elokuvissa "Rauniokaupungin sissit" (1950) ja "Vakio" (1980).


title: Daniel Sánchez Llibre

text: Daniel Sánchez Llibre (s. 22. joulukuuta 1950, Vilassar de Mar, Maresme, Katalonia) on espanjalainen liikemies. Hän toimi Espanjan pääsarjaseura Espanyolin puheenjohtajana vuosina 1997–2011.


title: Daniel Sánchez Llibre

text: Daniel Sánchez Llibre valittiin Espanyolin puheenjohtajaksi 26. kesäkuuta 1997. Hän onnistui pelastamaan joukkueen talouskriisiltä, jossa se majaili vielä 80–ja 90–luvulla. Seura myi muun muassa vanhan stadioninsa Estadi de Sarriàn pois, joka myöhemmin purettiin. Vuodet 1997–2009 Espanyol pelasi kotiottelunsa Estadi Olímpic Lluís Companysilla, kunnes se siirtyi kaudeksi 2009–2010 uudelle vastarakennetulle Nou Estadi de Cornellà-El Pratille. Hän oli vahvasti mukana tukemassa uuden stadionin hanketta. Daniel Sánchez Llibre päihitti vastakilpailijansa Claudio Biernin 26. toukokuuta 2006 puheenjohtajanvaaleissa, ja näin hänen puheenjohtajuuskautensa jatkui vuoteen 2011 asti.


title: Daniel Sánchez Llibre

text: Hänen kautensa aikana Espanyol voitti kaksi Copa del Reyta ja selvinnyt UEFA Cupin loppuotteluun.


title: Julia Cæsar

text: Julia Maria Vilhelmina Cæsar (28. tammikuuta 1885 Tukholma – 18. heinäkuuta 1971 Tukholma) oli ruotsalainen näyttelijä.


title: Wiktor Andersson

text: Wiktor Andersson (19. kesäkuuta 1887 Kungsbacka – 13. syyskuuta 1966 Tukholma) oli ruotsalainen näyttelijä.


title: Juan Pablo Colinas

text: Juan Pablo Colinas Ferreras, yleensä vain Juan Pablo (s. 2. syyskuuta 1978, León, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Sporting Gijónia.


title: Juan Pablo Colinas

text: Juan Pablo aloitti ammattilaisuransa kotikaupunkinsa Cultural Leonesasta, josta hän siirtyi vuonna 2000 Deportivo Alavésiin. Ensimmäisellä kaudellaan edustusjoukkueessa hän toimi ranskalaisvahti Richard Dutruelin varamaalivahtina. Seuraavina kahtena kautena hänellä oli niin ikään vaikeuksia nousta joukkueen ykkösmaalivahdiksi. Kolmen kauden aikana Alavésissa hänellä kertyi tilille vain 15 ottelua. Ensimmäisen pääsarjaottelunsa hän pelasi 22. syyskuuta 2002 ottelussa Villarrealia vastaan.


title: Juan Pablo Colinas

text: Vuonna 2005 Juan Pablo siirtyi Numanciaan. Hän pelasi seuraavien kahden kauden aikana yhteensä 70 ottelua. Hän palasi Numanciaan kaudeksi 2008–2009, kun joukkue nousi neljännen kerran historiassaan maan pääsarjaan. Kauden 2007–2008 hän pelasi Tenerifessä.


title: Juan Pablo Colinas

text: Kesäkuussa 2009 Juan Pablo irtisanoutui sopimuksestaan Numancian kanssa, ja teki uuden kolmivuotisen sopimuksen pääsarjaseura Sporting Gijónin kanssa.


title: Mikrohame

text: Mikrohame on hyvin lyhyt hamemalli, joka on minihamettakin lyhyempi; jopa alle 20 cm pitkä. Mikrohame paljastaa yleensä reidet kokonaan ja myös osan pakaraa. Mikrohameen kanssa käytetään tästä syystä usein sukkahousuja ja legginsejä. 1900-luvun puolivälin jälkeen mikrohameet olivat muodissa ja niitä saatettiin käyttää jopa morsiusasun osana.


title: Ballmaster Open

text: Ballmaster Open on vuosittain järjestettävä keilailuturnaus.


title: Ballmaster Open

text: Ensimmäinen turnaus järjestettiin 1971, ja kilpailun voitti ruotsalainen Josef Wiener Helsingin Urheiluhallin Keilahallissa. Vuonna 1972 kilpailu järjestettiin Ruusulan keilahallissa, ja 1974 lähtien Talin keilahallissa.


title: Ballmaster Open

text: Kilpailussa on vuosittain mukana yli 300 pelaajaa 16 maasta. He kilpailevat palkinnoista, joiden suuruus on yhteensä 83 700 euroa. Ensimmäinen palkinto on 10 000 euroa.


title: Ballmaster Open

text: Kilpailu aloittaa European Bowling Tourin (EBT).


title: Ballmaster Open

text: KIlpailun on neljä kertaa voittanut naiskeilaaja: Leena Pulliainen 1994, Piritta Kantola 2001, Singaporen Daphne Tan 2017 ja Malesian Jane Sin Li 2018.


title: Max Salmi

text: Max Kasimir Salmi (10. toukokuuta 1931 Pohjois-Pirkkala – 27. syyskuuta 1995) oli kalantilainen taidemaalari.


title: Max Salmi

text: Max Salmi kävi Turun Taideyhdistyksen piirustuskoulua vuosina 1948–1949 sekä 1954–1955. Hän oli surrealistisen suunnan edustaja ja debytoi Turussa vuonna 1954. Hän oli yksi turkulaisen Pro Arte 57 -taiteilijaryhmän perustajajäsenistä.


title: Max Salmi

text: Salmen vanhemmat olivat metallisorvaaja Esko Salmi ja tehdastyöläinen Saimi Salmi, o.s. Suuriniemi. Max Salmella on kolme lasta.


title: Veikko Lehtovaara

text: Veikko Oiva Lehtovaara (s. 14. syyskuuta 1941) on suomalainen taidegraafikko.


title: Veikko Lehtovaara

text: Lehtovaara opiskeli Turun piirustuskoulussa vuoteen 1963 asti ja Aukusti Tuhkan taidegrafiikan kurssilla 1963–1964. Myöhemmin hän on ollut Hayterin ateljeessa (Atelier 17, Stanley W. Hayter) Pariisissa 1964 ja osallistunut Art Goes on – Digital Art -kurssille Turun ammattikorkeakoulussa 1998–1999. Hänen vanhempansa olivat laitosmies Oiva Lehtovaara ja kirjanpitäjä Orvokki Lehtovaara (o.s. Virtanen). Hänen puolisonsa on KM Riitta Lehtovaara (o.s. Lehtinen). Heillä on yksi lapsi Arttu (s. 1976).


title: Mayumi Iizuka

text: Mayumi Iizuka (, s. 3. tammikuuta 1977 Tokio, Japani) on japanilainen ääninäyttelijä ja laulaja, joka työskentelee enimmäkseen Tokuma Japan Communicationsille.


title: Raimo Kanerva

text: Raimo Antti Olavi Kanerva (22. elokuuta 1941 Turku – 17. syyskuuta 1999) oli suomalainen kuvataiteilija ja taidegraafikko, jonka tuotannon keskeisiä piirteitä olivat edistyksellinen graafisten menetelmien käyttö sekä huomattavan luja piirrostekniikka.


title: Raimo Kanerva

text:
Kanervan vanhemmat olivat talonmies Väinö Kanerva (ent. Carenius) ja Suoma Kulonen. Kanerva oli naimisissa tekstiili-insinööri Kaisa Karttusen kanssa, perheen lapsia ovat Elisa (s. 1966), Noora (1973–1989).
Kanerva opiskeli Turun Taideyhdistyksen piirustuskoulussa 1958-61. Lisäksi hän oli Aukusti Tuhkan taidegrafiikan kurssilla 1961 ja Stanley W. Hayterin ateljeessa (Atelier 17) Pariisissa 1963. Hän debytoi Turussa 1963. Ennen taiteilijan uraansa Kanerva työskenteli opettajana, taideterapeuttina ja korusuunnittelijana. Hän oli Suomen ensimmäinen kuukausipalkkainen läänintaiteilija, toimipaikkanaan Hämeen lääni. Graafikkona Kanerva yhdisteli modernin grafiikan eri tekniikoita, mutta tuli tunnetuksi myös erilaisten kirjapainotekniikoiden kuten offsetpainon hyödyntäjänä. Monissa hänen teoksissaan on surrealistisia piirteitä.


title: Veli Ekroos

text:
Veli Ekroos (28. maaliskuuta 1945) on turkulainen taidegraafikko ja kuvataiteilija. Hänen vanhempansa ovat osastonhoitaja Veikko Ekroos ja kondiittori Aino Ekroos o.s. Hukkanen. Hänen puolisonsa on lastenhoitaja Virva Ekroos o.s. Mauria. Puolison isä oli merikapteeni Mauritz Gunnander Mauria ja äiti Irja Mauria.
Veli Ekroosilla on yksi lapsi Joona (s. 1971).
Hän valmistui Turun Taideyhdistyksen piirustuskoulusta vuonna 1964. Taiteilijan debyytti Turussa 1966.


title: Svenska nu

text: Svenska nu on ruotsin kielen ja ruotsinkielisen kulttuurin verkosto Suomessa. Verkosto pitää ruotsin kielen opetusta rikastuttavana kulttuuriaineena.


title: Svenska nu

text: Svenska nun visio on, että suomenkieliset nuoret uskaltavat käyttää ruotsin kieltä arkielämässään. Verkosto työskentelee paremman ja motivoivamman ruotsinopetuksen puolesta, välittää ruotsalaista nuorisokulttuuria ja kohtaamisia ruotsin kielen kanssa ja tukee nuorten usean kielen osaamista.


title: Svenska nu

text: Verkoston rahoittajana toimivat muun muassa Suomalais-ruotsalainen kulttuurirahasto, Ruotsin valtio, Suomen valtio, Svenska kulturfonden, Svenska litteratursällskapet, Svenska Folkskolans Vänner ja Helsingin Sanomain säätiö


title: Svenska nu

text: Verkoston puheenjohtajana toimii eduskunnan entinen puhemies Paavo Lipponen ja varapuheenjohtajina toimittaja Tuomas Enbuske, professori Kirsti Lonka ja ruotsalainen kansanedustaja Maria Wetterstrand.


title: Svenska nu

text:
Svenska nu on rahoittanut muun muassa teatteritoimintaa, jossa suomenkielisiä kouluja kiertää kaksikielinen teatteri, tarkoituksena elävöittää suomenkielisten koulujen ruotsinkielen opetusta.
Järjestö on tuonut Suomeen myös ruotsalaisia kirjailijoita.
Svenska nu -verkoston aloittaessa toimintansa lähetettiin toisen, kolmannen ja neljännen asteen oppilaiden vanhemmille, 60 000 kotiin, kirjeen, jossa verkoston suojelijaksi ja puheenjohtajaksi tunnustautunut Paavo Lipponen kertoo kuinka hän oppi ymmärtämään ruotsin kielen tärkeyden. Kirje aiheutti keskustelua ruotsinkielen opetuksesta.


title: Svenska nu

text: Valtuuskunnan jäseninä on 38 suomalaista suomen- ja ruotsinkielistä yhteiskuntaelämän vaikuttajaa eri aloilta. Valtuuskunnan jäseniä ovat muiden muassa professori Matti Klinge, toimitusjohtaja Irina Krohn, kansanedustaja Miapetra Kumpula-Natri, kirjailija Rosa Liksom, kaupunginjohtaja Markku Lumio, EK:n toimitusjohtaja Mikko Pukkinen, kansleri Kari Raivio, kansanedustaja Kimmo Sasi, apulaiskaupunginjohtaja Pekka Sauri, toimitusjohtaja Suvi-Anne Siimes, ministeri Pär Stenbäck ja Tampereen yliopiston rehtori Krista Varantola.


title: Kvanttoripronomini

text:
Kvanttoripronominit ovat sellaisia pronomineja, jotka kvalofoivat eli ilmaisevat
jotain puheena olevan joukon suuruudesta.
Esimerkiksi:
Kvanttoripronomiiheihin luetaan seuraavat pronominit:Kvanttoripronomineihin rinnastettavissa on myös osa epätyypillisiä komparoituvia ja adjektiiville tyypillisiä määritteitä kuten ""yhä useammat"" ja ""aika moni"".


title: Kaiju Haanpää

text: Kaiju Haanpää (o.s. Järvilehto, s. 20. tammikuuta 1948 Helsinki) on suomalainen kuvataiteilija.


title: Kaiju Haanpää

text: Haanpää opiskeli Turun Taideyhdistyksen Piirustuskoulussa taidemaalariksi 1968–1971, Taideteollisessa korkeakoulussa kuvaamataidon opettajaksi 1972–1976, taiteen maisteriksi 1986–1987.


title: Kaiju Haanpää

text: Hänen vanhempansa ovat kihlakunnan neuvos Niilo Ilmari Järvilehto ja Helvi Irene Järvilehto (o.s. Lammi). Ensimmäinen aviomies oli Hannu-Pekka Haanpää, joka on kuollut. Nykyinen avopuoliso vuodesta 1980 on professori, fil.tri Pekka Juhani Korhonen. Lapsia Haanpäällä on neljä.


title: Ulla Liuhala

text:
Ulla Esteri Liuhala (7. joulukuuta 1948 Huittinen) on vihtiläinen kuvataiteilija.
Liuhala opiskeli Turun Taideyhdistyksen piirustuskoulussa 1968–71 ja Repin-instituutissa 1973–74. Taideterapian opintoja 1992–.


title: Ulla Liuhala

text: Hänellä on yksi lapsi, Iris (s. 1989). Ulla Liuhalan vanhemmat ovat maanviljelijä Martti Liuhala ja sairaanhoitaja Aune Liuhala (ent. Härmävaara, o.s. Koskinen).


title: HMAS Hobart (1934)

text: HMAS Hobart (viirinumero D63) oli Australian laivaston Perth-luokan kevyt risteilijä. Sen köli laskettiin 15. elokuuta 1933 Devonportin telakalla Britannian kuninkaallisen laivaston risteilijänä nimellä "HMS Apollo", ja alus laskettiin vesille 9. lokakuuta 1934. Britannian kuninkaallinen laivasto otti aluksen palvelukseensa 13. tammikuuta 1936. Australian hallitus osti aluksen, ja se liitettiin Australian laivastoon 28. syyskuuta 1938 nimettynä "HMAS Hobartiksi".


title: HMAS Hobart (1934)

text: "HMS Apollo" määrättiin 6. tammikuuta 1936 Amerikan ja Länsi-Intian asemalle Bermudalle. Alus varustettiin Portlandissa, josta se aloitti 3. helmikuuta matkansa Gibraltarille ja edelleen Kingstoniin Jamaikalle. Se jatkoi 21. maaliskuuta matkaansa edelleen Bermudalle, jonne alus saapui 1. huhtikuuta aloittaen palveluksensa aseman lippulaivana. Alus teki tehtävässään lukuisia laivastovierailuja. Se oli huollettavana 20. lokakuuta – 26. joulukuuta 1936 ja 5. lokakuuta – 16. marraskuuta 1937 Bermudalla.


title: HMAS Hobart (1934)

text: Alus ei palannut palvelukseen, vaan se määrättiin kuljettamaan Ramsay MacDonaldin ruumis Britteinsaarille. Alus saapui 25. marraskuuta Plymouthiin, josta se lähti paluumatkalle 8. joulukuuta saapuen Bermudalle 17. joulukuuta. "HMS Apollo" aloitti kevätpurjehduskauden tekemällä laivastovierailujen sarjan Yhdysvaltoihin ja Karibianmeren valtioihin. Aluksen palattua 30. maaliskuuta 1938 Bermudalle se sai tiedon mahdollisesta siirrosta Australian laivastolle. Se lähti 2. toukokuuta Plymouthiin, jonne se saapui 11. toukokuuta.


title: HMAS Hobart (1934)

text: Australian hallitus osti aluksen vuonna 1938, jolloin osana aluksen hinnasta luovutettiin vesilentokoneiden emälaiva "HMAS Albatross" kuninkaalliselle laivastolle. Risteilijän luovutuksen piti alkuperäisen sopimuksen mukaan tapahtua 6. lokakuuta, mutta Münchenin kriisi aikaisti luovutuksen tapahtuvaksi jo 28. syyskuuta. Alus siirrettiin vuoden lopulla Australiaan, ja toisen maailmansodan puhjetessa se oli partioimassa Bassin salmessa.


title: HMAS Hobart (1934)

text: "HMAS Hobart" oli lokakuussa Itä-Intiassa, jonka jälkeen se suojasi saattueita Australiasta Singaporeen, Jaavalle, Ceylonille ja Bombayhin. Italian julistaessa sodan liittoutuneille 10. kesäkuuta 1940 alus oli Adenissa. Alus osallistui Punaisenmeren tapahtumiin palvellen muun muassa esikunta-aluksena evakuoitaessa Berberaa 18. elokuuta 1940 Italian hyökättyä Brittiläiseen Somalimaahan. Seuraavana päivänä evakuoinnin päätyttyä alus tulitti satamaa.


title: HMAS Hobart (1934)

text: Alus viipyi alueella lokakuuhun, minkä jälkeen se siirtyi Columboon huollettavaksi ennen paluutaan Australiaan. Australiaan saavuttuaan se suojasi alueen saattueita aina kesäkuuhun 1941 saakka. Elokuussa alus siirrettiin Välimerelle, jossa se osallistui piiritetyn Tobrukin varuskunnan tukemiseen. Japanin liityttyä sotaan alusta tarvittiin jälleen kotimaan suojana, ja se lähti Singaporeen suojaten joukkojenkuljetussaattuetta BM9A. Malesiassa se joutui ilmahyökkäykseen ja uudelleen 25. helmikuuta 1942 ollessaan Tandjong Priokissa tankattavana. Alus kärsi kuitenkin ainoastaan sirpalevaurioita, mutta tankkaus jäi kuitenkin kesken.


title: HMAS Hobart (1934)

text: "HMAS Hobart" vältti vaurioidensa vuoksi Jaavanmeren taistelun. Alus osallistui toukokuussa 1942 Korallimeren taisteluun yhdessä Task Force 61:n ja 42:n kanssa osana liittoutuneiden risteilijäosastoa, jonka tehtävänä oli suojata Port Moresbytä. Se osallistui elokuussa Guadalcanalin ja Tulagin maihinnousujen torjuntaan.


title: HMAS Hobart (1934)

text:
Alus oli lokakuussa huollettavana Sydneyssä ennen paluutaan Task Force 44:ään, jonka mukana se valvoi Korallimeren aluetta. Osasto nimettiin toukokuussa 1943 uudelleen Task Force 74:ksi. Alus siirtyi heinäkuussa osaston mukana Uuteen Georgiaan korvaamaan alueella kärsityt tappiot.
"HMAS Hobartiin" osui 20. heinäkuuta 1943 Salomonin saarilla Japanin laivaston sukellusvene "I-11":n laukaisema torpedo, minkä seurauksena 13 miehistönjäsentä sekä aluksella ollut yhdysvaltalainen upseeri saivat surmansa ja seitsemän muuta haavoittui pahoin. Aluksen kylkeen tuli suuri reikä, kansi kohosi, oikeanpuoleiset potkurit irtosivat ja niin edelleen. Hävittäjät "HMAS Warramunga" ja "HMAS Arunta" saattoivat aluksen Cockatoo-saaren telakalle, jonne se saapui 26. elokuuta. Telakalla alus sekä korjattiin että modernisoitiin.


title: HMAS Hobart (1934)

text: "HMAS Hobart" palasi palvelukseen joulukuussa 1944, jonka jälkeen se palasi Task Force 74:ään suojaamaan huhtikuussa Tarakanin ja Borneon maihinnousuja sekä osallistui Balikpapanin maihinnousuun heinäkuussa. Alus oli 2. syyskuuta 1945 Tokionlahdella osallistuen Japanista saadun voiton juhlallisuuksiin.


title: HMAS Hobart (1934)

text: Alus teki kolme purjehdusta Japanin vesillä ennen paluutaan Sydneyyn, jossa se siirrettiin 20. joulukuuta 1947 reserviin. Alus oli huollettavana vuosina 1953–1956 Newcastlessa, jolloin se oli tarkoitus muuttaa koululaivaksi. Työt kuitenkin keskeytettiin, ja alus sijoitettiin 5. helmikuuta 1960 poistolistalle. Alus myytiin romutettavaksi 22. helmikuuta 1962 Mitsui and Companylle (Australian Pty). Alus hinattiin 3. maaliskuuta Sydneystä, ja se saapui 2. huhtikuuta Miyachin telakalle Osakaan romutettavaksi.


title: Erkki Mykrä

text: Erkki Kalervo Mykrä (s. 26. tammikuuta 1948 Heinola) on turkulainen kuvanveistäjä. Hän on myös tehnyt musiikkia.


title: Erkki Mykrä

text: Erkki Mykrä opiskeli Turun Taideyhdistyksen piirustuskoulussa 1969-1972. Hän myös toimi Turun Piirustuskoulun kuvanveiston opettajana 1977-1988.


title: Erkki Mykrä

text: Kuvataiteilijan ammatin ohessa Mykrä on toiminut muusikkona ja tehnyt omaa musiikkia yhteistyössä muun muassa Pirjo ja Matti Bergströmin kanssa. Yleisradio nimesi Mykrän vuonna 1980 "Viikon suomalaiseksi lauluntekijäksi". Mykrä julkaisi ensimmäisen LP-levynsä julkistamiskonsertissa Helsingin Tavastia-klubilla 1988.


title: Erkki Mykrä

text:
Singlet
Albumit


title: Charles Napier

text: Charles Napier -nimisiä henkilöitä ovat olleet:


title: Hilok (joki)

text: Hilok () on Baikaliin laskevan Selengan sivujoki Taka-Baikalian aluepiirissä ja Burjatian tasavallassa Venäjällä. Sen pituus on 840 kilometriä ja valuma-alueen laajuus 38 500 neliökilometriä. Keskimääräinen virtaus 22 kilometrin päässä joen suusta on 101 kuutiometriä sekunnissa.


title: Hilok (joki)

text: Joki saa alkunsa Arahleijärvestä ja virtaa Šakšinskoje- ja Irgenjärvien kautta vuorten reunustamaan leveään laaksoon. Alajuoksulla se on liikennöintikelpoinen.


title: Hilok (joki)

text: Hilokin laaksossa kulkee Siperian rata. Sen varrella sijaitsee Hilokin kaupunki sekä Mogzonin, Novopavlovkan ja Tarbagatain kaupunkimaiset taajamat.


title: Subretti

text: Subretti (, kamarineito) on veitikkamainen nuoren naisen rooli koomisessa oopperassa, operetissa, musikaalissa tai laulunäytelmässä. Subretti on usein naispääosan esittäjän (primadonnan) vilkas ja älykäs palvelustyttö, joka järjestelee tapahtumien kulkua. Roolin laulaa yleensä koloratuurilauluun suuntautunut sopraano. Roolin alkujuuret ovat ranskalaisen kirjailijan Marivaux'n komedioissa, vaikka se esiintyy jo commedia dell'artessa, jossa palvelustytön nimenä oli usein Colombine. Tyypillisiä subrettirooleja ovat esimerkiksi Mozartin "Figaron häät" -oopperan Susanna ja "Così fan tutten" Despina sekä Johann Strauss nuoremman "Lepakko"-operetin Adèle.


title: Šilka

text: Šilka () on joki Taka-Baikalian aluepiirissä Venäjällä. Yhdessä Argunin kanssa se muodostaa Amurjoen. Šilkan pituus on 560 kilometriä ja valuma-alueen laajuus 206 000 neliökilometriä. Sen virtaama vaihtelee voimakkaasti. 149 kilometrin päässä joen suusta virtaama on keskimäärin 521 kuutiometriä sekunnissa.


title: Šilka

text: Joki syntyy Ononin ja Ingodan yhtyessä. Se virtaa syvässä laaksossa Šilkan ja Amazarin harjanteiden sekä Boršovotšnyiharjanteen välissä. Joki on liikennöintikelpoinen.


title: Šilka

text: Šilkan laaksossa kulkee Siperian rata. Sen varrella sijaitsevat Šilkan ja Sretenskin kaupungit sekä Holbonin, Kokuin ja Ust-Karskin taajamat.


title: Onon

text: Onon () on Amurin vesistöön kuuluva joki Mongoliassa ja Taka-Baikalian aluepiirissä Venäjällä. Yhdessä Ingodan kanssa se muodostaa Šilka-joen. Ononin pituus on 1 032 kilometriä ja valuma-alueen laajuus 96 200 neliökilometriä. Sen virtaus vaihtelee voimakkaasti. 12 kilometrin päässä joen suusta virtaus on keskimäärin 191 kuutiometriä sekunnissa.


title: Onon

text: Joki saa alkunsa Hentei-ylängön keskiosasta. Yläjuoksulla se virtaa Hentein–Tšikoin ylängön kautta muodostaen saaria, alajuoksulla Mogoituin ja Borštšovskin harjanteiden välissä. Tärkeimmät sivujoet ovat Hurah-Gol, Borzja, Unda, Agutsa, Kyra ja Aga.


title: Onon

text: Ononin varrella sijaitevat Akšan, Nižni Tsasutšein ja Olovjannajan piirikeskukset.


title: Onon

text: Onon antoi nimensä Ononjoen taistelulle, jonka kiinalaiset ja mongolit kävivät sen rannalla 15. kesäkuuta 1410.


title: Ingoda

text: Ingoda () on Amurin vesistöön kuuluva joki Taka-Baikalian aluepiirissä Venäjällä. Yhdessä Ononin kanssa se muodostaa Šilkajoen. Ingodan pituus on 708 kilometriä ja valuma-alueen laajuus 37 200 neliökilometriä. Keskimääräinen virtaama joen suussa on 72,6 kuutiometriä sekunnissa.


title: Ingoda

text: Joki saa alkunsa Hentiivuoristosta. Yläjuoksulla se virtaa kapeassa rotkossa ja keskijuoksulla leveässä kattilalaaksossa Jablonovyivuoriston ja Tšerskin harjanteen välillä. Alempana Ingoda läpäisee Tšerskin ja joukon muita harjanteita, jolloin sen laakso kapenee.


title: Ingoda

text: Ingodan laaksossa kulkee Siperian rata. Sen varrella sijaitsee Tšitan kaupunki, Atamanovkan, Drovjanajan, Darasunin, Karymskojen ja Novokrutšininskin taajamat sekä Uljotyn piirikeskus.


title: Primadonna

text: Primadonna (, ensimmäinen nainen) on oopperan, operetin tai revyyn naispääosan esittäjä. Erityisesti nimitystä käytetään italialaisten oopperoiden yhteydessä. Nimitys on ollut käytössä 1600-luvulta lähtien. Ensimmäisenä primadonnana pidetään italialaista oopperalaulajaa Anna Renziä. Äänialaltaan primadonna on usein, muttei aina, sopraano. Laajemmin ymmärrettynä ja käytettynä primadonna tarkoittaa oopperatalon tunnetuinta naislaulajaa ja nimitystä on käytetty myös itserakkaasta, oikukkaasta naishenkilöstä.


title: Primadonna

text: Nimityksen juuret ovat italialaisessa commedia dell'artessa, jossa käytettiin vakiintuneita roolityyppejä. Esimerkiksi venetsialainen palkkalista 1600-luvun jälkimmäiseltä puoliskolta luettelee komediaseurueen henkilöt "prima donna," "seconda donna" (toinen nainen) ja "terza donna" (kolmas nainen), joiden palkkio oli 300, 160 ja 70 dukaattia. Nimitystä alettiin 1700-luvun alkupuolella käyttää roolityypin lisäksi prima donna -roolin laulajasta. Naispääosan esittäjät olivat joskus omahyväisiä ja oikukkaita, joten heistä alettiin 1700-luvun alkupuolella tehdä pilapiirroksia ja satiireja. Primadonna-nimitys ei kuitenkaan vielä silloin ollut yleiskäsite, sillä esimerkiksi Mozartin "Der Schauspieldirektor" -oopperan ("Teatterinjohtaja" vuodelta 1786) satiirinen libretto käyttää saksankielistä nimitystä "Erste Sängerin".


title: Primadonna

text: Italialaisissa varhaisissa oopperoissa primadonnan miespuolinen vastine oli "primo uomo," joka yleensä oli kastraattilaulaja. 1700-luvulla tuli yleiseksi käytännöksi asettaa johtavan primadonnan ("primadonna assoluta e sola") vastanäyttelijäksi toinen primadonna ("altra primadonna"), jolloin heidän välisensä kilpailu oli librettojen tärkeä motiivi.


title: Emerik Olsoni

text: Emerik Olsoni (11. helmikuuta 1887 Kurkijoki – 20. elokuuta 1971 Falun, Ruotsi) oli suomalainen filosofian maisteri, kirjastonhoitaja, toimittaja ja kääntäjä.


title: Emerik Olsoni

text: Olsoni valmistui ylioppilaaksi vuonna 1904 ja filosofian kandidaatiksi Helsingin yliopistosta vuonna 1910. Hän työskenteli Itä-Karjalan kansanopiston sekä Kuopion kansalaisopiston ja kaupunginkirjaston hoitajana vuoteen 1919.


title: Emerik Olsoni

text: Olsoni toimi Helsingin yliopiston kirjaston nuorempana alikirjastonhoitajana 1919–1938 ja vanhempana alikirjastonhoitajana 1938–1950. Olsoni toimi myös puolustusvoimain keskuskirjaston hoitajana. Hän oli 1920-luvulla jonkin aikaa Iltalehden päätoimittajana. Olsoni oli keväällä 1949 Sveitsissä avustamassa marsalkka Mannerheimia muistelmien kirjoittamisessa. Vuodesta 1950 hän asui Ruotsissa.


title: Australianpääsky

text: Australianpääsky ("Petrochelidon nigricans" syn. "Hirundo nigricans") on Australiassa, Timorissa ja Salomonsaarilla tavattava pääskyihin kuuluva varpuslintu.


title: Australianpääsky

text: Kooltaan australianpääsky on 12–13 cm. Australianpääskyn pää ja selkä ovat väritykseltään kiiltävän sinertävän mustat. Alaperä on vaalea ja siinä on mustia viiruja, yläperä on ruskean ja mustan kirjava. Pyrstö on haarapäinen. Rinta ja vatsa ovat väriltään kellertävän valkoiset ja niissä on heikkoa raidoitusta. Australianpääsky muistuttaa ulkonäöltään keijupääskyä ("Petrochelidon ariel")


title: Australianpääsky

text: Australianpääsky pesii Australiassa, Timorissa ja Salomonsaarilla. Muuttoaikoina sitä tavataan myös Uudessa-Seelannissa ja Uudessa-Kaledoniassa. Lajin elinympäristöä ovat avoimet metsät ja aukiot metsissä sekä maatalousmaat, joilla kasvaa myös puita. Lajia tavataan usein vesialueiden lähettyviltä.


title: Australianpääsky

text: Australianpääskyt muodostavat usein pieniä kolonioita suurten puiden läheisyyteen. Iltaisin linnut kokoontuvat suuremmiksi ryhmiksi ja menevät yöpymään puiden koloihin. Laji kerääntyy myös suuremmiksi ryhmiksi muuttoaikoina. Linnut saapuvat talvehtimisalueiltaan elo-syyskuussa ja lähtevät maalis-huhtikuussa.


title: Australianpääsky

text: Ravinnokseen australianpääsky saalistaa ilmassa lentäviä hyönteisiä. Laji on taitava lentäjä ja syöksyy hyönteisen havaitessaan sen kimppuun.


title: Australianpääsky

text: Australianpääskyn pesimäkausi kestää yleisimmin elokuusta joulukuulle. Pesä rakennetaan puunkoloon heinistä ja lehdistä ja samaa pesää voidaan käyttää useana vuonna. Naaras munii kolmesta viiteen munaa. Myös koiras osallistuu munien hautomiseen.


title: Urho Havumäki

text: Urho Kustaa Havumäki (sukunimi aik. "Höök"; 30. huhtikuuta 1904 Loppi – 13. tammikuuta 1961 Hämeenlinna) oli suomalainen oppikoulun lehtori ja näytelmäkirjailija.


title: Akoluutti

text: Akoluutti on alempi kirkollinen virka katolisessa ja ortodoksisessa kirkossa. Jumalanpalveluksessa hänen tehtävänään on toimia avustavana alttaripalvelijana.


title: Akoluutti

text: Nimitys tulee kreikan kielen sanasta ακολουθος (akolouthos), joka tarkoittaa kumppania tai seuraajaa.


title: Urho Viinikainen

text: Leo Urho Viinikainen (15. tammikuuta 1898 Kotka – 14. helmikuuta 1961 Haapajärvi) oli suomalainen kansakoulunopettaja ja näytelmäkirjailija.


title: Neil Fox (juontaja)

text: Neil Andrew Howe Fox (s. 12. kesäkuuta 1961 Lontoo) on brittiläinen radio- ja televisiojuontaja. Hän on toiminut juontajana muun muassa Capital Radiossa ja myöhemmin Magic 105.4 FM:llä. Televisiossa hän oli yhtenä "Pop Idolin" tuomareista. Fox on saanut yhdeksän Sony-palkintoa ja hänet on valittu Radio Academyn Hall of Fameen.


title: HMAS Perth (1934)

text: HMAS Perth (viirinumero D29) oli Australian laivaston Perth-luokan kevyt risteilijä. "Perth" rakennettiin Portsmouthin telakalla nimellä "HMS Amphion", ja se liitettiin Britannian kuninkaalliseen laivastoon 15. kesäkuuta 1936. Australian hallitus osti aluksen, ja se liitettiin Australian laivastoon 29. kesäkuuta 1939 nimettynä "HMAS Perthiksi".


title: HMAS Perth (1934)

text: "HMS Amphion" palveli 3. lokakuuta 1936 alkaen Afrikan aseman lippulaivana Kapkaupungissa aina lokakuuhun 1938, jolloin alus saapui Portsmouthiin modernisoitavaksi. Australian hallitus osti sen korvaamaan vanhentuneen "HMAS Adelaiden", joka purjehti vastaanottamaan uutta alusta. Alus siirtyi Australialle palvelukseen palatessaan miehitettynä vastaanottamaan saapuneen aluksen miehistöllä.


title: HMAS Perth (1934)

text: Alus vieraili New Yorkissa elokuussa 1939 osana maailmankiertuettaan, ja sen piti jatkaa matkaansa edelleen Australiaan. Toisen maailmansodan syttyessä alus määrättiin Länsi-Intiaan suojaamaan öljyvarantoja, missä tehtävässä se viipyi aina maaliskuuhun 1940 lukuun ottamatta yhtä purjehdusta Panaman kanavan kautta Tyynellemerelle. Alus ankkuroitui 31. maaliskuuta Garden--saarille, jossa sille tehtiin lyhyt huolto ennen saattueen suojaamista Lähi-itään. "HMAS Perth" oli kesäkuusta marraskuuhun Australian laivueen lippulaiva.


title: HMAS Perth (1934)

text: Suojattuaan joulukuussa saattueen US7 Suezille, alus jatkoi matkaansa Aleksandriaan, jossa se liitettiin Välimeren laivaston 7. risteilijäviirikköön. Pian saavuttuaan alus vaurioitui lähelle pudonneista pommeista Maltalla. "HMAS Perth" oli vähäisessä roolissa Matapanin taistelussa ennen osallistumistaan huhtikuussa 1941 Kreetan evakuointiin, jossa alus vaurioitui 22. toukokuuta viereen osuneesta pommista ja 30. toukokuuta osumasta kattilahuoneeseen. Palatessaan palvelukseen korjausten jälkeen alus osallistui Vichyn Ranskan hallinnoiman Syyrian vastaisiin sotatoimiin, mistä "HMAS Hobart" vapautti sen 15. heinäkuuta. Operaatiosta vapauduttuaan alus aloitti 18. heinäkuuta matkansa Australiaan.


title: HMAS Perth (1934)

text: Alus saapui 12. elokuuta Sydneyyn, jossa se siirrettiin Cockatoo Islandin telakalle modernisoitavaksi. Alus palasi palvelukseen 22. marraskuuta 1941 aloittaen matkan Jaavanmerelle 14. helmikuuta 1942. "HMAS Perth" saapui 24. helmikuuta Surabayaan yhdessä kuninkaallisen laivaston risteilijä "HMS Exeterin", Alankomaiden laivaston risteilijä "Hr. Ms. Javan" sekä hävittäjien "HMS Electra", "HMS Jupiteri" ja "HMS Encounter" kanssa. Alus liittyi 27. helmikuuta osastoon ABDA:n risteilijöitä ja hävittäjiä, joita komensi alankomaalainen kontra-amiraali Karel Doorman lippulaivanaan "Hr. Ms. De Ruyter". Osasto lähti Surabayasta kohdatakseen Makassarin salmea lähestyvän Japanin laivaston saattueen.


title: HMAS Perth (1934)

text: "HMAS Perth" oli ainoa Jaavanmeren taistelusta 27.–28. helmikuuta selvinnyt risteilijä. Alus määrättiin Yhdysvaltain laivaston risteilijä "USS Houstonin" kanssa purjehtimaan Tandjong Priokiin, josta ne määrättiin edelleen Sundasalmen kautta Tjilatjapiin. Sundasalmessa alukset osuivat japanilaisten maihinnousuoperaatioon Banten Bayssa, mistä seurasi sekava taistelu. Alukseen osui 1. maaliskuuta Sundasalmen taistelussa Japanin laivaston hävittäjän laukaisema torpedo, jolloin se upposi vieden mukanaan 350 miehistönjäsentä sekä kolme siviiliä. Pelastuneet joutuivat sotavankeuteen, jossa heistä menehtyi 106.


title: Helge Hyrkkälä

text: Helge Johannes Hyrkkälä (sukunimi vuoteen 1943 "Hyrkstedt"; 19. toukokuuta 1887 Helsinki – 26. toukokuuta 1950 Pietarsaari) oli suomalainen näytelmäkirjailija.


title: Aleuttien saarten sotaretki

text:
Aleuttien saarten sotaretki oli Alaskassa olevan Aleuttien saariston hallinnasta käyty sotaretki osana Tyynenmeren sotaa toisessa maailmansodassa. Taistelut alkoivat 3. kesäkuuta 1942 keisarillisen Japanin laivaston voimaryhmän tukialuskoneiden pommittaessa Dutch Harboria sekä
Japanin armeijan valloittaessa Attun ja Kiskan saaret osana Midwayn taistelun harhautusoperaatioita.
Keisarillisen Japanin 5. laivaston komentaja vara-amiraali Boshiro Hosogayalle annettiin tehtäväksi johtaa operaatiota Aleuttien valtaamiseksi. Hänen käytettävissään olivat seuraavat joukot:
Japanilaisten suunnitelmissa ei ollut vallata mitään Adakin itäpuolelta. Heillä ei ollut suunnitelmaa Alaskan, Kanadan tai Yhdysvaltain luoteisosien valtaamiseksi.


title: Aleuttien saarten sotaretki

text:
Syrjäisen sijainnin ja vaikeiden sääolosuhteiden vuoksi Japanille ei saarista ollut suurtakaan hyötyä.
Päinvastoin huolto sitoi resursseja..


title: Aleuttien saarten sotaretki

text: Kesäkuussa 1942 Yhdysvallat teki kaksi ilmahyökkäystä Kiskalle. Ensimmäisen tekivät Atkaan sijoitetut laivaston PBY Catalinat 11.–13. kesäkuuta, jolloin ne vaurioittivat satamassa yhtä hävittäjää sekä yhtä tai kahta Mavis-lentovenettä menettäen kolme Catalinaa ja tukilaiva "Gillisin" kapteeni joutui vetäytymään Atkalta. Toisessa hyökkäyksessä maavoimien Cold Baystä lähteneet kahdeksan pommikonetta upottivat Kiskan satamassa kuljetusalus "Nissanmarun".


title: Aleuttien saarten sotaretki

text:
Yhdysvallat toteutti Attun maihinnousun ensin saaren pohjoisosiin Holtzinlahden länsipuolella ja sitten eteläosiin Massacrelahdella. Sukellusveneet "USS Narwhal" ja "USS Nautilus" laskivat 11. toukokuuta aamuyöllä kumpikin kumiveneillä maihin noin 100 tiedustelijaa Scarlett Beachiin Holtzinlahden luoteispuolella. Kuljetusalus "USS Kane" laski muutamaa tuntia myöhemmin vielä 400 tiedustelujoukkojen sotilasta maihin. Joukot etenivät kokoontumisen jälkeen vuoristoon etsien kulkutietä Holtzinlahdelta eteenpäin. Alue todettiin kuitenkin vaikeakulkuiseksi ja joukot kaivautuivat puolustukseen.
"USS J. Franklin Bellillä" olleet pohjoisosien pääjoukot eivät saaneet tietoa tiedustelijoiden tilanteesta ja lisäksi sumu haittasi näkyvyyttä. Yhdysvaltain 32. jalkaväkirykmentin komentaja eversti Frank L. Culin miehitti kaksi maihinnousualusta ja siirtyi maihin hävittäjä "USS Phelpsin" suojaamana. Joukot nousivat maihin Red Beachillä juuri Holtzinlahden ulkopuolella. Koska japanilaisia ei havaittu siirrettiin lisää joukkoja rantaan kuudella maihinnousualuksella. Yöhön mennessä oli maihin siirretty 1500 miestä.


title: Aleuttien saarten sotaretki

text: Eteläinen maihinnousuosasto, johon kuului kolme kuljetusalusta, yhdeksän hävittäjää ja taistelulaiva "USS Nevada", saapui Massacrenlahden suulle varhain 11. kesäkuuta laskien maihinnousualukset veteen. Sumun noustua maihinnousu keskeytettiin ja odotettiin näkyvyyden paranemista. Puolilta päivin ilmoitettiin maihinnousun tapahtuvan kello 15.30 näkyvyydestä huolimatta. Ensimmäinen maihinnousuaalto lähti maihin miinalaiva "USS Pruitin" pillinsoittoa seuraten. Kaksi muuta aaltoa seurasi pienin väliajoin. Sumu hälveni hieman helpottaen viimeisten joukkojen maihinnousua. Kello 20.00 mennessä noin 2 000 sotilasta oli maissa ja komento- ja viestiyhteydet luotu. Joukot olivat saaneet myös kosketuksen Massacren laaksossa oleviin japanilaisjoukkoihin.


title: Aleuttien saarten sotaretki

text: Attun japanilaisjoukkojen komentajalla eversti Yamazakilla oli 2 630 sotilasta, joiden raskaana kalustona oli kaksitoista ilmatorjuntatykkiä ja joitakin rannikkotykkejä. Joukot oli sijoitettu laaksoon maihinnousupaikkojen väliin.


title: Aleuttien saarten sotaretki

text: Yhdysvaltain joukot saivat Attun vallattua 29. toukokuuta. Kiskan vuoro oli 15. elokuuta. 29 000 Yhdysvaltain sotilasta nousi maihin voimakkaan tulivalmistelun jälkeen ja havaiten saaren tyhjäksi.


title: Kaarlo Kytömaa

text: Kaarlo Kytömaa (16. tammikuuta 1872 Punkalaidun – 1. heinäkuuta 1950 Helsinki) oli suomalainen päätoimittaja ja näytelmäkirjailija.


title: Kaarlo Kytömaa

text: Kytömaan vanhemmat olivat torppari Antti Kytömaa ja Karoliina Myrskylä. Hän pääsi ylioppilaaksi 1895 Hämeenlinnan lyseosta.


title: Kaarlo Kytömaa

text: Kytömaa oli Mikkeli-lehden päätoimittajana 1899–1902, Karjala-lehden päätoimittajana 1905–1907 ja Etelä-Suomen Sanomien päätoimittajana 1914–1915. Hän oli viimeksi Suomen vähittäiskauppiasliiton asiamiehenä ja liiton lehden päätoimittajana 1914–1942.


title: Kaarlo Kytömaa

text: Kaarlo Kytömaa oli naimisissa kirjastoamanuenssi Elin Wilhelmina Uskelanderin (k. 1940) kanssa. Heidän poikansa oli lainsäädäntöneuvos ja Kansallisen Edistyspuolueen kansanedustaja Ensio Kytömaa (1902–1970).


title: Piero De Bernardi

text: Piero De Bernardi (12. huhtikuuta 1926 Prato – 8. tammikuuta 2010 Milano) oli italialainen elokuvakäsikirjoittaja. Hän sai kolme David di Donatello -palkintoa.


title: HMAS Vampire (D68)

text: HMAS Vampire (viirinumero D68) oli Australian laivaston amiraliteetin V-luokan laivueenjohtaja, joka palveli toisessa maailmansodassa.


title: HMAS Vampire (D68)

text: Alus tilattiin heinäkuussa 1916 J. Samuel White and Companyltä Cowesista Britannian kuninkaalliselle laivastolle nimellä "Wallace", jonka köli laskettiin 10. lokakuuta samana vuonna. Alus laskettiin vesille 21. toukokuuta 1917. "Wallace" nimettiin heinäkuussa "HMS Vampireksi", ja se otettiin palvelukseen 22. syyskuuta.


title: HMAS Vampire (D68)

text: "Vampire" liitettiin koeajojen jälkeen 14. hävittäjälaivueeseen, jonka osana se oli ensimmäisen maailmansodan loppuun. Se palveli marraskuusta 1918 alkaen kotivesillä ja Välimerellä ennen siirtymistään reserviin.


title: HMAS Vampire (D68)

text: Australian hallitus päätti korvata laivastollaan olleet viisi S-luokan hävittäjää ("Stalwart", "Success", "Swordsman", "Tasmania" ja "Tattoo") ja laivueenjohtaja "Anzacin" vaihtamalla Britanniasta uudempia aluksia. Amiraliteetti päätti luovuttaa V-luokan alukset "Vampiren" ja "Vendettan" sekä W-luokan alukset "Voyagerin" ja "Waterhenin". Lisäksi luovutettiin laivueenjohtajaksi Scott-luokan laivueenjohtaja "Stuart". Luovutettavat alukset poistettiin 11. lokakuuta 1933 Portsmouthissa kuninkaallisen laivaston palveluksesta, ja ne siirrettiin Australian laivastolle.


title: HMAS Vampire (D68)

text: "Vampire" liitettiin 11. lokakuuta 1933 Australian laivastoon päällikkönään Harry L. Howden. Alus lähti 17. lokakuuta Chathamista yhdessä muiden luovutettujen alusten kanssa "Stuartin" johdolla. Osasto matkasi Suezin kanavan kautta saapuen Singaporeen 28. lokakuuta, Darwiniin 7. joulukuuta ja lopulta Sydneyyn 21. joulukuuta.


title: HMAS Vampire (D68)

text: Alus poistettiin palveluksesta 31. tammikuuta 1934, jolloin se sijoitettiin reserviin. Alus palasi palvelukseen 14. heinäkuuta 1936 matkatakseen Sydneystä Westernportiin, jonne se saapui 17. heinäkuuta. Alus korvasi "Tattoon", joka toimi Flinderin laivastonvarastolla eli "Cerberuksessa" proomuna. Se poistettiin uudelleen palveluksesta seuraavana päivänä, jolloin se sijoitettiin C-luokan reserviin.


title: HMAS Vampire (D68)

text: "Vampire" palasi palvelukseen 11. toukokuuta 1938 päällikkönään Jack Donovan. Alus sijoitettiin Australian laivueeseen, ja se palveli Australian lähivesillä sukellusveneentorjuntatehtävissä. Alus oli 8. syyskuuta Fremantlen edustalla partioimassa.


title: HMAS Vampire (D68)

text: Alus lähti 14. lokakuuta 1939 yhdessä "Voyagerin" kanssa Fremantlesta kohdatakseen laivueen muut alukset Singaporessa. Laivue siirtyi samalla "Stuartin" päällikön H.M.L. Wallerin alaisuuteen. Laivueen piti kouluttautua Singaporessa, mutta sen ollessa vielä merellä se määrättiin jatkamaan Välimerelle. Fremantlesta lähteneet alukset saapuivat Singaporeen 21. lokakuuta ja loppuosasto 29. lokakuuta.


title: HMAS Vampire (D68)

text: Laivue jatkoi 13. marraskuuta matkaansa Singaporesta jakautuen matkalla. "Vampire" ja "Voyager" muodostivat "Kentin" ja Ranskan laivaston risteilijä "Suffrenin" kanssa etsintäosaston, jonka tehtävänä oli löytää Saksan laivaston risteilijä "Admiral Graf Spee" Intian valtamereltä. Se vapautui joulukuussa etsintätehtävästä, minkä jälkeen se jatkoi matkaansa Maltalle, jonne se saapui 24. joulukuuta. Laivueesta muodostettiin 2. tammikuuta 1940 Maltalla Välimeren laivaston 19. hävittäjäviirikkö.


title: HMAS Vampire (D68)

text: "Vampire" osallistui partiomatkoihin sekä harjoituksiin viirikön mukana. 19. hävittäjäviirikkö liitettiin 27. toukokuuta 1940 20. hävittäjäviirikköön muodostettaessa 10. hävittäjälaivue. Alus osallistui edelleen harjoituksiin valmistauduttaessa mahdolliseen Italian sodanjulistukseen.


title: HMAS Vampire (D68)

text: Alus suojasi 11. kesäkuuta Aleksandriasta lähtenyttä laivasto-osastoa tehtäessä syöksyä Egeanmerelle. Alus erkani seuraavana päivänä laivastosta liittyen laivueeseensa Aleksandriassa. Se yllätti 13. kesäkuuta miinanlaskussa olleen Italian laivaston sukellusveneen, mutta ei kyennyt tuhoamaan sitä miinojen estäessä toimintaa. Alus suojasi 26. kesäkuuta saattuetta Kreikkaan. Suojana olleet hävittäjät erkanivat seuraavana päivänä saattueesta suojaten paluumatkalla Port Saidiin matkaavaa saattuetta.


title: HMAS Vampire (D68)

text: "Vampire" suojasi 7. heinäkuuta Välimeren laivaston mukana Maltalta matkanneita saattueita MF1 ja MF2 operaatiossa MA5. Alus osallistui 9. heinäkuuta Calabrian taisteluun. Se erkani seuraavana päivänä osastosta liittyen saattueen MS1 suojaksi. Alus vaurioitui lähelle osuneista pommeista, minkä jälkeen "HMS Janus" vapautti sen 11. heinäkuuta suojaustehtävästä. Se matkasi yksinään Aleksandriaan.


title: HMAS Vampire (D68)

text: Alus kuului osastoon, joka määrättiin 23. heinäkuuta harhautusoperaatioon esittämään Kastelórizon maihinnousua. Alus liittyi 26. heinäkuuta osastoon Kastelórizon edustalla. Seuraavana päivänä se esitti maihinnousua. Osasto matkasi 29. heinäkuuta takaisin Aleksandriaan.


title: HMAS Vampire (D68)

text: "Vampire" suojasi 30. elokuuta Välimeren laivaston mukana Maltalle matkaavaa saattuetta MS2 sekä paluumatkalla laivastoon saapuvia täydennyksiä operaatiossa MB3. Alus oli 2. syyskuuta osana laivaston suojana olleita hävittäjiä Maltalta Aleksandriaan, jonne osasto saapui 5. syyskuuta hyökättyään matkalla Ródoksella olevia akselivaltojen joukkoja vastaan. Se siirrettiin 14. syyskuuta Port Taufikiin telakalle huollettavaksi.


title: HMAS Vampire (D68)

text: Alus palasi 24. syyskuuta saattuepalvelukseen. Se suojasi 9. lokakuuta laivaston mukana Maltalle matkannutta saattuetta MF3 ja Aleksandriaan palannutta saattuetta ME4. Alus joutui 12. lokakuuta Italian laivaston hävittäjien hyökkäyksen kohteeksi, jolloin "Artiglieri" vaurioitui. Italian ilmavoimien torpedokoneiden hyökkäyksessä vaurioitui 14. lokakuuta risteilijä "HMS Liverpool", jonka suojaksi alus määrättiin.


title: HMAS Vampire (D68)

text: "Vampire" siirrettiin 16. lokakuuta Aleksandriassa kattiloiden puhdistukseen. Alus suojasi 25. lokakuuta palvelukseen palattuaan taistelulaiva "Malayaa" partiomatkalla Kason salmeen suojattaessa saattuetta. Palattuaan alus suojasi 28. lokakuuta ensimmäistä saattuetta Kreetalle. Saattue pääsi 30. lokakuuta perille Sudanlahdelle.


title: HMAS Vampire (D68)

text: "Vampire" suojasi 4. marraskuuta laivueensa mukana saattuetta AN6 Kreetalle. Alus purjehti 8. marraskuuta Maltalle, jossa se liittyi 10. marraskuuta Port Saidiin matkaavaan saattueeseen ME3. Saattue joutui 13. marraskuuta ilmahyökkäykseen, ja se saapui seuraavana päivänä Port Saidiin, jolloin suojaus vapautui tehtävistään.


title: HMAS Vampire (D68)

text: "Vampire" määrättiin laivueensa mukana rannikkolaivueen Force B:hen tukemaan maavoimien taistelua. Alus oli 11. joulukuuta Sollumissa suunnittelemassa iskua Bardiaan. Se siirtyi seuraavana päivänä Aleksandriaan, kun isku peruutettiin alueella riehuneen hiekkamyrskyn vuoksi. Alus osallistui 15.–16. joulukuuta iskuun vetäytyviä italialaisjoukkoja vastaan. Alus palasi 18. joulukuuta osaston mukana Aleksandriaan, jossa se siirrettiin seuraavana päivänä telakalle koneiden huoltoon.


title: HMAS Vampire (D68)

text: "Vampire" palasi palvelukseen 9. tammikuuta 1941. Alus suojasi 11. tammikuuta laivueen mukana laivastoa, joka iski Dodekanesiassa oleviin akselivaltojen tukikohtiin. Osasto palasi 16. tammikuuta Aleksandriaan iskun peruunnuttua. Alus tuki 21. tammikuuta Tobrukiin hyökkäävää 6. australialaista divisioonaa tykkitulella. Se etsi seuraavana päivänä tuloksetta Italian laivaston risteilijä "San Giorgia" Tobrukin edustalta, jolloin se valtasi voiteluöljyä kuljettaneen kuunarin.


title: HMAS Vampire (D68)

text: Alus saattoi 17. helmikuuta "Terrorin" Bardiasta Tobrukiin, minkä jälkeen se purjehti Aleksandriaan. Alus liitettiin heti satamaan saavuttuaan saattueeseen GA2 Egyptistä Pireukseen. Se suojasi 12. maaliskuuta saattuetta AG3 Prieuksesta ja edelleen 12.–18. huhtikuuta saattueen AN27 Pireukseen, josta saattueen AS26 Egyptiin. Alus suojasi 24. huhtikuuta saattueen AG15 Pireukseen, jossa se erkani 27. huhtikuuta saattueesta liittyen Kreikan evakuointeihin osallistuviin aluksiin.


title: HMAS Vampire (D68)

text: Alus liittyi 28. huhtikuuta saattueen GA14 Nauphliasta Aleksandriaan suojaukseen. Aleksandriassa se liitettiin seuraavana päivänä lentotukialusosastoon, jonka tehtävänä oli suojata saattuetta GA15. Se palasi 3. toukokuuta Aleksandriaan, jossa se määrättiin 6. toukokuuta suojaamaan saattuetta AN30 Sudanlahdelle. "Vampire" palasi 9. toukokuuta Aleksandriaan.


title: HMAS Vampire (D68)

text: "Vampire" määrättiin 10. toukokuuta suojaamaan saattuetta AS30 Sudalahdesta Egyptiin. Alus palasi seuraavana päivänä ´rannikkolaivueeseen, jonka mukana se kuljetti tarvikkeita Tobrukiin. Alus irrotettiin 21. toukokuuta kuljetustehtävästä lisääntyneiden ongelmien vuoksi erityisesti voimansiirrossa. Alus vapautettiin 25. toukokuuta osallistumisesta kuninkaallisen laivaston operaatioihin Välimerellä, ja se aloitti 28. toukokuuta matkan Punaisenmeren kautta Singaporeen telakalle.


title: HMAS Vampire (D68)

text: Alus siirrettiin 16. kesäkuuta Singaporessa telakalle, josta se palasi palvelukseen marraskuussa. Alus viipyi Singaporessa saattuetehtävissä kuun lopun, kunnes se siirrettiin 3. joulukuuta itäisen laivaston Force G:hen. Alus suojasi 5. joulukuuta taisteluristeilijä "HMS Repulsea" matkalla Darwiniin. Osasto palasi seuraavana päivänä Singaporeen saatuaan tiedon Japanin laivaston saattueesta Siaminlahdella.


title: HMAS Vampire (D68)

text: "Vampire" liitettiin 8. joulukuuta Force Z:aan, jonka tehtävänä oli torjua Malesian itärannikolla japanilaisten maihinnousu. Osasto joutui seuraavana päivänä keisarillisen Japanin laivaston ilmavoimien hyökkäyksen kohteeksi, jolloin raskaat alukset upposivat. "Vampire" pelasti 225 eloonjäänyttä palaten Singaporeen. Alus liitettiin 15. joulukuuta suojaamaan miinanlaskua Kuantanin edustalle. Se liitettiin 19. joulukuuta joukkojenkuljetussaattueeseen, joka kuljetti joukkoja Singaporesta Colomboon.


title: HMAS Vampire (D68)

text: "Vampire" määrättiin 10. tammikuuta 1942 suojaamaan Abdun atollilta Singaporeen matkaavaa saattuetta GM1, joka kuljetti Englannista saapuvia täydennysjoukkoja. Alus erkani 13. tammikuuta saattueesta sen saavuttua Singaporeen.


title: HMAS Vampire (D68)

text: Alus liitettiin 20. tammikuuta ABDA-osastoon suojaamaan saattueita. Alus suojasi 24. tammikuuta Ratan Baystä saattuetta MS2A. Hävittäjät määrättiin 26. tammikuuta torjumaan keisarillisen Japanin laivaston saattuetta Endaihin Malesian itärannikolle. Alukset kohtasivat seuraavana päivänä Japanin laivaston hävittäjä "Shirayukin", jolloin "Vampire" laukaisi kaksi torpedoa ilman tulosta. Alus kykeni vetäytymään taistelusta vaurioitta.


title: HMAS Vampire (D68)

text: "Vampire" määrättiin 28. tammikuuta suojaamaan saattuetta Singaporesta Sundasalmeen. Alus erkani saattueesta sen saavuttua määränpäähänsä, minkä jälkeen se purjehti Padangiin. Alus suojasi 1. helmikuuta kahta joukkojenkuljetusalusta Bataviasta Sundasalmeen. Se liittyi seuraavana päivänä Bataviaan matkaaviin saattueisiin DM2 ja BM12, joista se erkani seuraavana päivänä niiden saavuttua määränpäähänsä.


title: HMAS Vampire (D68)

text: Alus suojasi 5. helmikuuta Tandjong Priokista Colomboon, josta se erkani 11. helmikuuta sen saavuttua määränpäähänsä. Alus liitettiin samalla itäiseen laivastoon. Alus suojasi 1. maaliskuuta laivaston mukana Intian valtamerellä saattuetta SU1, joka kuljetti australialaisia sotilaita Lähi-Idästä Australiaan. Alus erkani saattueesta valmistautuakseen Madagaskarin maihinnousuun ja siirtoonsa Ceylonille.


title: HMAS Vampire (D68)

text: "Vampire" purjehti 8. huhtikuuta Trincomaleesta laivaston kanssa välttääkseen odotettavissa olevan Japanin laivaston lentotukialuksilta lähteneiden koneiden hyökkäyksen Ceylonille. Japanilaiset lentokoneet havaitsivat osaston seuraavana päivänä, jolloin alus joutui hyökkäyksen kohteeksi jäätyään ilman ilmasuojaa. "Vampire" katkesi pommituksessa kahtia. Laivan mukana menehtyi aluksen kapteeni sekä seitsemän miehistönjäsentä. Loput miehistöstä pelasti sairaalalaiva "Vita", joka ei joutunut hyökkäyksen kohteeksi.


title: Aleksanteri Fränti

text: Aleksanteri Fränti (sukunimi aik. "Hippi"; 4. toukokuuta 1881 Lapua – 11. toukokuuta 1950 Kajaani) oli suomalainen kansakoulunopettaja, toiminnanjohtaja ja nuorsuomalaisten sekä kansallisen edistyspuolueen kansanedustaja.


title: Aleksanteri Fränti

text: Fräntin vanhemmat olivat talollinen Jaakko Hippi ja Sofia Nyrhilä. Hän kävi kansakoulun ja valmistui opettajaksi 1904 Rauman seminaarista. Fränti toimi kansakoulunopettajana ja postitoimiston hoitajana Kittilässä 1904–1919 ja hän oli myös Lapin maatalousseuran sihteerinä 1906–1919. Fränti oli Kajaanin maanviljelysseuran sihteerinä 1919–1940, "Kajaanin suoviljelyn ystävien" sihteerinä 1922–1950 ja Kajaanin maanviljelysseuran toiminnanjohtajana 1940–1950. Hän omisti myös itse maatilan. Fränti sai kunnallisneuvoksen arvonimen 1929.


title: Aleksanteri Fränti

text: Fränti oli nuorsuomalaisten kansanedustajana 1909–1914 ja 1917 edustaen Lapinmaan vaalipiiriä. Hän oli vielä kansallisen edistyspuolueen kansanedustajana 1919–1922 (Lapinmaan vaalipiiri) ja 1933–1936 (Oulun läänin eteläinen vaalipiiri). Jälkimmäiselle kaudelleen hän tuli marraskuussa 1933 Mikkelin läänin maaherraksi siirtyneen edistyspuolueen Emil Jatkolan paikalle. Fränti kuului myös Suomen Pankin tilintarkastajiin ja valtiontilintarkastajiin.


title: Aleksanteri Fränti

text: Fränti oli presidentin valitsijamiehenä vuosien 1931, 1937, 1940 ja 1943 presidentinvaaleissa. Hän oli myös Suomen-Venäjän rajakomission puheenjohtajana ja Kajaanin kaupunginvaltuuston puheenjohtajana ja kaupunginhallituksen jäsenenä. Fränti oli myös Lapin maatalousseuran puheenjohtajana ja Suomen hypoteekkiyhdistyksen valtuuskunnan varapuheenjohtajana.


title: Aleksanteri Fränti

text: Aleksanteri Fränti oli naimisissa vuodesta 1911 Maria Kustaava Kandelinin kanssa. Heillä oli kaksi lasta joista toinen oli Kainuun maatalouden kehittäjänä tunnettu agronomi ja maanviljelysneuvos Aslak Fränti.


title: OK Go

text: OK Go on rock-musiikkia soittava yhtye Chicagosta, Illinoisista, joka tunnetaan erityisesti kappaleidensa erikoisista musiikkivideoista. Tällä hetkellä yhtye asustaa Los Angelesissa, Kaliforniassa. Alkuperäiset jäsenet perustivat yhtyeen vuonna 1998, ja julkaisivat kaksi studioalbumia, ennen kuin Andy Duncan jätti yhtyeen vuonna 2005.


title: OK Go

text: 31. heinäkuuta 2006 yhtye julkaisi videon "Here It Goes Again"-kappaleesta. Videon on ohjannut ja suunnitellut Trish Sie. Kuuden ensimmäisen päivän aikana videota katsottiin YouTubessa yli miljoona kertaa. Elokuussa 2010 alkuperäistä videota kappaleesta oli katsottu jo yli 52 miljoonaa kertaa, sijoittuen 71:lle sijalle "katsotuimmat videot"-listalla YouTubessa. Tosin EMI on estänyt videon katsomisen monessa maassa (mukaan lukien Suomi) tekijänoikeuksien vuoksi, joten videon katsojamäärät eivät ole nousseet enää samaan tahtiin.


title: OK Go

text: Vuonna 2006 video voitti YouTube Awardin "Most Creative" (luovin)-kategorian. 11. helmikuuta 2006 OK Go ja videon ohjannut Trish Sie voittivat Grammy-palkinnon "Best Short-Form Music Video" heidän musiikkivideostaan "Here It Goes Again".


title: Eino Pernu

text:
Eino Pernu () oli suomalainen jääkärikapteeni. Hän oli Saksassa sotilasoppinsa saanut jääkäri. Hän sai tulikasteensa ensimmäisessä maailmansodassa Saksan itärintamalla Misse-joella. Myöhemmin hän soti Suomen sisällissodassa joukkueenjohtajana Valkoisessa armeijassa.
Pernun vanhemmat olivat kauppias Jooseppi Pernu ja Ida Maria Ollila. Hänet vihittiin avioliittoon vuonna 1921 Aili Elina Kurthin kanssa. Hän kirjoitti ylioppilaaksi Kokkolan suomalaisesta yhteiskoulusta vuonna 1915 ja liittyi Etelä-Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuonna 1915. Hän kävi aseseppäkurssin Vaasassa vuonna 1918 ja sotilaspedagogisen kurssin Hämeenlinnassa vuonna 1925 sekä taktiikan soveltamiskurssin Viipurissa vuonna 1926.
Pernu liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 3. tammikuuta 1916, josta hänet siirrettiin 1. marraskuuta 1917 pataljoonan 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Pernu astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 3. jääkäripataljoonan konekiväärikomppaniaan. Hän osallistui sisällissodan taisteluihin Tampereella ja Viipurissa sekä Kämärällä.
Pernu määrättiin sisällissodan jälkeen suoritetun armeijan uudelleenjärjestelyn yhteydessä komppanianpäälliköksi Valkoisen kaartin rykmentin II pataljoonaan, josta hänet siirrettiin 10. joulukuuta 1918 Vuoristoprikaatiin ja määrättiin Kaartin jääkäripataljoonan konekiväärikomppanian päälliköksi. Pernu erosi armeijasta 6. toukokuuta 1919 ja siirtyi suojeluskuntajärjestön palvelukseen, jossa hänet sijoitettiin aluksi opettajaksi Etelä-Pohjanmaan suojeluskuntapiirin alipäällystökursseille ja myöhemmin Kalvolan suojeluskunnan paikallispäälliköksi. Hän oli taktiikan opettajana suojeluskuntain päällystökoulussa Hämeenlinnassa 26. lokakuuta 1919 – 6. syyskuuta 1920 välisen ajan ja Keski-Pohjanmaan suojeluskuntapiirin päällikkönä 5. lokakuuta 1920 – 1. helmikuuta 1923 välisen ajan. Pernu erosi suojeluskunnasta ja astui rajavartiolaitoksen palvelukseen 1. helmikuuta 1923 ja hänet sijoitettiin Joensuun rajavartiostoon komppanianpäälliköksi. Pernu on haudattu Kalajoelle.


title: Mary Jo Sanders

text: Mary Jo Sanders (13. tammikuuta 1974 Auburn Hills, Michigan) on välisarjan nyrkkeilijä. Välisarjassa Sanders on voittanut WBC- IBA- ja WIBA-liittojen mestaruudet.


title: Mary Jo Sanders

text: Sanders debytoi vuonna 2003. Vuonna 2004 Sanders voitti IBA-liiton ylemmän kevytsarjan mestaruuden yhdeksäneräisessä kamppailussa Lisa Holewyneltä.


title: Mary Jo Sanders

text: Vuonna 2006 Sanders kukisti Iva Westonin kolmieräisessä kamppailussa teknisellä tyrmäyksellä ja voitti WBC-liiton välisarjan mestaruuden. Samassa ottelussa Sanders myös voitti Ann Wolfen jäljiltä avoimeksi jääneen WIBA-liiton mestaruuden.


title: Mary Jo Sanders

text: Vuonna 2008 Sanders otteli kahdesti Holly Holmia vastaan. Molemmissa otteluissa oli panoksena Holmin IFBA-liiton mestaruus. Ensimmäisen kohtaamisen Sanders hävisi kahden tuomarin nähtyä ottelun päättyvän tasan ja yhden saatua Holm voittajaksi. Uusintaottelussa tuomarit näkivät ottelun päättyneen tasan.


title: Soissons

text: Soissons on Aisnejoen varrella Ranskassa sijaitseva kaupunki, jossa on 30 000 asukasta. Kaupungin lähellä on sen pitkän historian aikana käyty useita huomattavia taisteluita.


title: Soissons

text: Soissons mainitaan roomalaisissa lähteissä ensimmäisen kerran kelttiläisellä nimellään "Noviodunum", ”uusi mäkilinna”. Caesarin aikaan se oli svessionien asutuskeskus. Kaupunki oli 400-luvulla lyhytikäisen Soissons'n kuningaskunnan pääkaupunki. Frankkien kuningas Klodvig valloitti sen vuonna 486 Soissonsin taistelussa. Soissons kuului sittemmin frankkien hallitsemaan Neustriaan.


title: Soissons

text: Napoleonin sotien aikana Preussin joukot ryöstivät Soissonsin kahdesti, ja Ranskan–Preussin sodassa vuonna 1870 kaupunkia piiritettiin, kunnes se antautui.


title: Soissons

text: Nykyisin Soissons on tunnettu metalli-, kone-, lasi- ja kumiteollisuudestaan sekä 1100–1200-luvulla rakennetusta katedraalistaan.


title: Syagrius

text: Syagrius (k. 486) oli viimeinen Rooman käskynhaltija Gallian alueella aikana, jolloin Länsi-Rooma oli jo kukistunut.


title: Syagrius

text: Syagriuksen arvonimi oli magister militum ja hän hallitsi Novidunumin (nykyisen Soissonsin) ympärille muodostunutta aluetta Galliassa, nykyisessä Pohjois-Ranskassa. Hän oli Gallian edellisen magister militumin Aegidiuksen poika. Syagrius sai käskynhaltijan aseman isänsä kuoltua vuonna 464.


title: Syagrius

text: Frankkien kuningas Klodvig voitti Syagriuksen Soissonsin taistelussa 486 ja mestautti hänet. Samalla päättyi Rooman valta Galliassa.


title: Estádio 11 de Novembro

text: Estádio 11 de Novembro on monikäyttöinen stadion Luandassa, Angolassa. Se valmistui vuoden 2009 lopussa seuraavan vuoden jalkapallon Afrikan-mestaruuskilpailuja varten ja toimi kisojen pääareenana, jolla käytiin muun muassa loppuottelu Ghanan ja Egyptin välillä. Stadionin katsojakapasiteetti on 50 000 ja se on näin ollen Angolan suurin stadion.


title: Shawn Marion

text: Shawn Dwayne Marion (s. 7. toukokuuta 1978 Waukegan, Illinois) on yhdysvaltalainen kilpauransa päättänyt koripalloilija. Vuodet 1999–2015 NBA:ssa pelannut Marion voitti urallaan olympiapronssia ja NBA:n mestaruuden. Hänet valittiin neljästi NBA:n tähdistöotteluun.


title: Shawn Marion

text: Marion pelasi yliopistokoripalloa Nevadan yliopistossa kaudella 1998–1999, jolloin hän teki pisteitä 18,7 ottelua kohden. Hän osallistui , jossa Phoenix Suns varasi hänet ensimmäisenä pelaajana. Marion pelasikin seurassa aina vuoteen 2008 saakka, jolloin hän siirtyi Miami Heatiin. Marion pelasi joukkueessa vuoden ennen lähtöään Toronto Raptorsiin helmikuussa 2009. Kauden 2009–2010 alussa Marion siirtyi Mavericksiin.


title: Shawn Marion

text: Kauden 2014–2015 aikana Marion kertoi lopettavansa koripalloilijanuransa kauden päättyessä.


title: Shawn Marion

text: Marion kuului Yhdysvaltain koripallomaajoukkueeseen, joka saavutti vuoden 2004 kesäolympialaisissa pronssia. Hänen paras pelinsä tilastojen valossa oli pronssiottelu, jossa hän teki 22 pistettä Liettuaa vastaan.


title: Old Harry’s Game

text: Old Harry's Game on brittiläinen BBC Radio 4:n esittämä radiokomediasarja, jonka on käsikirjoittanut ja ohjannut Andy Hamilton, joka myös näyttelee sarjan pääosan. Sarja alkoi vuonna 1995. jonka jälkeen sitä on esitetty seitsemän tuotantokautta, joissa on yhteensä 42 jaksoa. Sarja on saanut Sony-palkinnon.


title: Old Harry’s Game

text: Sarjan tapahtumat sijoittuvat Helvettiin, jota hallitsee Hamiltonin esittämä Paholainen. Yhtenä Helvetin asukkaana on James Groutin näyttelemä idealistinen professori Richard Whittingham, joka on kuollut liikenneonnettomuudessa, ja päätynyt Helvettiin ateisminsa takia. Professori on vakuuttunut ihmisten pohjimmaisesta hyvyydestä ja Paholainen yrittää todistaa hänen käsityksensä vääräksi. Tässä se käyttää usein esimerkkinä professorin kuolemaan johtaneen onnettomuuden aiheuttaneen Jimmy Mulvillen näyttelemän Thomasin elämää. Sarjan viidennellä tuotantokaudella Paholainen muuttaa maan päälle, tarkoituksenaan hillitä syntisten virtaa jo ahtaaksi muuttuneeseen Helvettiin.


title: Wrecking Crew

text: Wrecking Crew oli Nintendon kehittämä ensimmäinen alkuperäinen Famicomille julkaistu Mario-pelisarjan peli. Se julkaistiin Japanissa vuonna .


title: Wrecking Crew

text: Peli tunnetaan myös nimellä Vs. Wrecking Crew.


title: Armas Saarinen

text: Johannes Armas Saarinen (4. tammikuuta 1899 Helsinki – 3. elokuuta 1987 Mikkeli) oli suomalainen opetusneuvos ja jääpalloilija.


title: Armas Saarinen

text: Saarinen valmistui voimistelunopettajaksi vuonna 1926 ja työskenteli sen jälkeen liikunnanopettajana useassa eri koulussa Porvoossa ja Helsingissä. Hänet tunnettiin myös innokkaana musiikkimiehenä. Saarinen lauloi useissa kuoroissa ja toimi Sulasolin toiminnanjohtajana vuosina 1932–1970, Suomen Mieskuoroliiton toiminnanjohtajana 1945–1970 sekä Suomen Sekakuoroliiton toiminnanjohtajana 1957–1970.


title: Armas Saarinen

text: Saarinen pelasi jääpalloa maalivahtina Helsingin Jalkapalloklubin joukkueessa, jossa saavutti Suomen mestaruuden 1921, 1923, 1924 ja 1928 sekä hopean 1925. A-maaotteluja Saariselle kertyi kuusi, muun muassa 1922 ensimmäinen voitto Ruotsista. Pesäpallossa Saarinen oli voittamassa vuosien 1922 ja 1923 Suomen mestaruutta Helsingin Pallonlyöjien joukkueessa.


title: Thomas W. Lamont

text: Thomas William Lamont, Jr. (30. syyskuuta 1870 Claverack, New York, Yhdysvallat – 2. helmikuuta 1948) oli yhdysvaltalainen pankinjohtaja.


title: Thomas W. Lamont

text: Lamont valmistui Phillips Exeter Academysta 1888 ja suoritti tutkinnon Harvardin yliopistossa 1892. Koottuaan omaisuutta hänestä tuli oppilaitoksensa antelias lahjoittaja. Hän rahoitti muun muassa Lamont Libraryn rakennuksen. Vuoden 1910 jälkeen hänestä tuli J. P. Morgan & Co:n osakas hän toimi rahoitusalan neuvojana ulkomailla 1920- ja 1930-luvulla. Vuonna 1919 Pariisin rauhanneuvottelujen aikana, joiden seurauksena saatiin aikaan Versaillesin sopimus, Lamont valittiin Yhdysvaltojen delegaatioon Yhdysvaltojen valtiovarainministeriön edustajana.


title: Thomas W. Lamont

text: Vuoden 1929 pörssiromahduksen aikana hän toimi tarmokkaasti palauttaakseen luottamuksen pörssiin. Benito Mussolini sai hänen takaamansa lainan.


title: Thomas W. Lamont

text: Lamont oli puolivirallisissa tehtävissä vuonna 1920 Japanissa puolustamassa Yhdysvaltojen taloudellisia etuja Aasiassa. Hän ei kuitenkaan ottanut kovin voimakkaasti kantaa japanilaisten pyrkimyksiin laajentaa vaikutusvaltaansa Mantšuriassa.


title: Thomas W. Lamont

text: Hän toimi presidenttien Woodrow Wilson ja Herbert Hoover neuvonantajana.


title: Hugo Rodallega

text: Hugo Rodallega (s. 25. heinäkuuta 1985 El Carmelo, Valle del Cauca, Kolumbia) on kolumbialainen jalkapalloilija. Hän edustaa turkkilaisseura Trabzonsporia. Hän on pelipaikaltaan hyökkääjä.


title: Hugo Rodallega

text: Rodallega edusti ammattilaisuransa alkuvaiheilla kotimaansa Deportes Quindíota ja Deportivo Calia. Vuonna 2006 hän siirtyi meksikolaiseen Monterreyhin, jota hän edusti vuoteen 2007 asti. Pelattuaan vuodet 2007–2009 Necaxassa, hän siirtyi tammikuussa 2009 englantilaiseen Wigan Athleticiin. Joukkueet olivat käynneet keskenäisiä neuvotteluja pelaajan siirrosta ja lopulliseksi siirtosummaksi muodostui lopulta 4,8 miljoonaa euroa.


title: Hugo Rodallega

text: Rodallega teki ensiesiintymisensä uudessa seurassaan 28. tammikuuta 2009 ottelussa Liverpoolia vastaan DW Stadiumilla. Hän oli lähellä maalintekoa samaisessa ottelussa lauottuaan pallon vapaapotkusta maalin ylärimaan. Ensimmäisen maalinsa hän teki 9. toukokuuta 2009 ottelussa West Bromwichia vastaan. Samalla viikolla hän teki myös toisen maalinsa Manchester Unitedia vastaan. Kauden viimeisessä ottelussa Portsmouthia vastaan hän teki kolmannen maalinsa, jolla Wigan voitti ottelun 1–0 ja sijoittui sarjassa lopulta sijalle 11.


title: Hugo Rodallega

text: Kauden 2009–2010 ensimmäisessä ottelussa Aston Villaa vastaan Rodallega teki joukkueensa kauden avausmaalin. 12. syyskuuta 2009 hän teki tärkeän osuman West Hamin verkkoon, joka toi Wiganille ottelusta täyden pistepotin. Kauden suurimman voittonsa joukkue otti 26. syyskuuta 2010 kotikentällä Chelseasta, joka kaatui numeroin 3–1. Rodallega onnistui myös ottelussa maalinteossa. Seuraavassa kuussa 24. lokakuuta 2009 hän teki kaksi maalia vierasottelussa Burnleytä vastaan, joka samalla katkaisi kotijoukkueen 10 ottelun tappiottoman putken kotikentällä. Kauden toisessa kohtaamisessa Burnleytä vastaan 23. maaliskuuta 2010 hän teki ottelun voittomaalin lisäajalla, ja toi näin tärkeät pisteet Wiganille sarjassa säilymisen kannalta. Hänen kauden maalisaldokseen pelaamassaan 38 pelissä muodostui lopulta 10.


title: Hugo Rodallega

text: Kaudella 2010–2011 hän teki ensimmäisen maalinsa 28. elokuuta 2010 vierasottelussa Tottenhamia vastaan.


title: Hugo Rodallega

text: Wiganista Rodallega siirtyi Fulhamiin ja myöhemmin hän on pelannut Turkissa.


title: Hugo Rodallega

text: Rodallega teki ensiesiintymisensä Kolumbian maajoukkueessa ystävyysottelussa Venezuelaa vastaan. Vuoden 2007 Copa Américassa joukkueen viimeisessä ottelussa hän joutui toimimaan loppuminuutit maalivahtina ykkösvahti Róbinson Zapatan saatua punaisen kortin, eikä joukkueella ollut enää vaihtoja käytettävissään. Kolumbia onnistui voittamaan ottelun kuitenkin 1–0.


title: Hugo Rodallega

text: 30. huhtikuuta 2008 pelatussa ystävyysottelussa Venezuelaa vastaan Rodallega teki kaksi maalia ja antoi yhden syötön.


title: Juan Manuel Lillo

text: Juan Manuel "Juanma" Lillo Díez (s. 2. marraskuuta 1965 Tolosa, Guipúzcoa, Espanja) on espanjalainen jalkapallovalmentaja. Syyskuusta 2018 lähtien hän on toiminut japanilaisen Vissel Koben päävalmentajana.


title: Juan Manuel Lillo

text: Lillo on toiminut joukkueiden valmentajana jo ennen kuin hän oli ehtinyt täyttää edes 20 vuotta. Hänestä tuli kaikkien aikojen nuorin päävalmentaja Espanjan pääsarjassa, kun hän oli Salamancan perämisessä kaudella 1995–1996.


title: Juan Manuel Lillo

text: Lillo aloitti valmentamisen jo 16-vuotiaana paikallisjoukkue Amaroz KE:stä. Neljä vuotta myöhemmin hän siirtyi Tolosan peräsimeen, joka pelasi silloin maan neljänneksi korkeimmalla sarjatasolla. Tolosasta hän siirtyi seuraavaksi Mirandésiin, joka pelasi samalla sarjatasolla. Joukkue nousi kauden 1988–1989 päätteeksi sarjaporrasta ylemmäs, voitettuaan oman lohkonsa.


title: Juan Manuel Lillo

text: Lillo siirtyi Salamancan päävalmentajaksi vuonna 1992, jossa hän keräsi lisää arvostusta. Ensimmäisellä kaudellaan joukkue sijoittui toiseksi kolmannella sarjatasolla. Joukkue jäi niukasti ulos karsintapeleistä, mutta hän sai kuitenkin pidettyä kokoonpanon lähes muuttumattomana eikä hänen täten tarvinnut tehdä suuria muutoksia pelaajistoon. Pääsarjaseura Real Valladolid oli myös kiinnostunut hankkimaan Lillon joukkueensa päävalmentajaksi, mutta hän pysyi kuitenkin Salamancassa kauteen 1995–1996 asti. Viimeisellä kaudellaan Salamancassa hänestä tuli nuorin päävalmentajana toiminut maan pääsarjassa, ollessaan 29-vuotias. Kausi pääsarjassa ei kuitenkaan sujunut kovin hyvin, Salamancan jäädessä viimeiseksi 11 pisteen erolla toiseksi viimeiseen tulleeseen Méridaan.


title: Juan Manuel Lillo

text: Lillo aloitti kauden 1996–1997 pääsarjajoukkue Real Oviedon päävalmentajana, mutta sai potkut tehtävästään ennen kauden loppua huonojen tulosten seurauksena. Helmikuussa 1998 hän palasi valmentamaan Tenerifeä, ja onnistui pelastamaan joukkueen tippumiselta. Seuraava kausi ei lähtenyt joukkueen osalta hyvin käyntiin ja Lillo erotettiin 15 ottelun jälkeen.


title: Juan Manuel Lillo

text: Vuonna 2005 Lillo siirtyi valmentamaan Meksikoon Dorados Sinaloata, jossa hän ei kuitenkaan viihtynyt kuin puoli kautta, jonka jälkeen hän irtisanoutui tehtävistään. Tämän jälkeen Lillo piti kahden vuoden tauon valmentamisesta, kunnes huhtikuussa 2008 hänestä tuli Real Sociedadin uusi päävalmentaja. Ensimmäisen kokonaisen kautensa jälkeen joukkue sijoittui toiseksi korkeimmalla sarjatasolla kuudenneksi, mikä ei riittänyt seurajohdolle, vaan hänet erotettiin päävalmentajan tehtävistään.


title: Juan Manuel Lillo

text: Joulukuussa 2009 Lillo siirtyi erotetun Hugo Sánchezin tilalle Almerían peräsimeen, joka oli ajautunut putoamistaisteluun. Joukkue sijoittui kauden 2009–2010 päätteeksi 13:nneksi ja onnistui täten säilyttämään sarjapaikkansa.


title: Juan Manuel Lillo

text: Kausi 2010–2011 alkoi joukkueen osalta heikosti ja se ajautui jo alkuvaiheissa putoamistaisteluun. Lopulta 20. marraskuuta 2010 Barcelonalle kärsityn 0–8-kotitappion jälkeen Lillo sai väistyä päävalmentajan paikalta.


title: Juan Manuel Lillo

text: Lillo palasi valmennustehtäviin vuoden 2014 alussa, kun hän aloitti kolumbialaisen Millonariosin päävalmentajana. Neljän ottelun tappioputki ja putoaminen Copa Sudamericanasta johtivat Lillon potkuihin jo syyskuussa 2014. Lokakuussa 2015 Lillo liittyi Jorge Sampaolin valmennustiimiin Chilen jalkapallomaajoukkueeseen. Hän vastasi nuorten pelaajien valmistamisesta A-maajoukkueeseen. Sampaoli tiimeineen erosi liiton palveluksesta tammikuussa 2016.


title: Juan Manuel Lillo

text: Lillo työskenteli Sampaolin alaisuudessa Chile-pestin jälkeen Sevillassa, josta hän siirtyi kesällä 2017 Atlético Nacionalin päävalmentajaksi. Hän jätti seuran joulukuussa 2017.


title: Juan Manuel Lillo

text: Syyskuussa 2018 Lillosta tuli Japanin J. Leaguessa pelaavan Vissel Koben päävalmentaja.


title: State Route 61 (Kalifornia)

text: State Route 61 on Alamedan piirikunnassa Kaliforniassa kulkeva valtatie. Se kulkee Alamedan kaupungista Oaklandin lentokentälle. State Route 61 päättyy etelässä State Route 185 -tiehen ja pohjoisessa Interstate 880 -tiehen. State Route 61 on 11,217 kilometriä pitkä. Se avattiin vuonna 1964.


title: Sandra Nováková

text: Sandra Nováková (s. 15. huhtikuuta 1982 Praha, Tšekkoslovakia) on tšekkiläinen näyttelijä.


title: Suomen urheilun Hall of Fame

text: Suomen urheilun Hall of Fame on Suomen urheilun kunniagalleria. Sen jäsenet ovat ”henkilöitä, jotka ovat kuuluneet lajissaan maailman eliittiin tai heillä on ollut muuten poikkeuksellinen merkitys urheilun historiassa”.


title: Suomen urheilun Hall of Fame

text: Kunniagallerian jäsenet valitsee Suomen urheilumuseosäätiön raati, ja uudet jäsenet julkistetaan vuosittaisessa Suomen urheilugaalassa. Ensimmäiset 30 nimeä julkistettiin 11. tammikuuta 2010. Kaikki olivat jo edesmenneitä. Vuonna 2011 nimettiin ensimmäiset elävät henkilöt.


title: Vaalearosella

text: Vaalearosella ("Platycercus adscitus") on itäaustralialainen korean värinen kaija.


title: Vaalearosella

text: Linnun pituus on noin 30 cm ja paino 95–120 g. Sen höyhenpuku on selästä keltaisen ja mustan kirjava, pää on vaaleankeltainen, rinta keltainen, vatsa ja pyrstö vaaleansiniset, siivet tummansiniset ja mustat, sekä alaperä punainen. Nokka on vaaleanharmaa, iiris tummanruskea ja koivet harmaat. Sukupuolet ovat suunnilleen samanväriset. Nuori lintu on haileamman värinen ja sillä voi olla punaista tai harmaat päässä.


title: Vaalearosella

text: Vaalearosella elää yleisenä Australian koillisosassa ja siitä tunnetaan kaksi alalajia, "adscitus" ja "palliceps". John Latham kuvaili lajin holotyypin Cooktownista Australiasta. Populaation koko on noin 100 000 yksilöä. Laji istutettiin Havaijille 1877 mutta sitä ei ole tavattu vuoden 1928 jälkeen.


title: Vaalearosella

text: Vaalearosellat asuttavat alavien maiden valoisia metsiä, hakkuuaukeita ja metsäniittyjä.


title: Vaalearosella

text: Pesä on puun kolossa tai onkalossa, usein virran rannalla. Naaras munii kolmesta viiteen munaa, joita se hautoo kolmisen viikkoa. Poikaset jättävät pesän viisiviikkoisina ja pysyttelevät vanhempiensa seurassa vielä useita viikkoja. Aikuisen puvun nuori lintu saa vuoden ikäisenä.


title: Vaalearosella

text: Lajin ruokavalio koostuu siemenistä, viljasta, marjoista, hedelmistä sekä hyönteisistä ja niiden toukista. Paikoin ne ovat harmillisia puutarhatuholaisia.


title: Russel Mwafulirwa

text: Russel Mwafulirwa (s. 24. helmikuuta 1983 Zomba, Malawi) on malawilainen jalkapalloilija. Hyökkääjänä pelaava Mwafulirwa edustaa Allsvenskanissa pelaavaa IFK Norrköpingiä.


title: Russel Mwafulirwa

text: Mwafulirwa on edustanut Malawin maajoukkuetta vuodesta 2002 alkaen yhteensä 28 ottelun verran. Hän pelasi ensimmäiset arvokisansa vuoden 2010 Afrikan-kisoissa, jossa Mwafulirwa teki maansa avausmaalin avausottelussa Algeriaa vastaan.


title: Elvis Kafoteka

text: Elvis Bryson Kafoteka (s. 17. tammikuuta 1978) on malawilainen jalkapalloilija, pelipaikaltaan puolustaja. Hän edustaa Ruandan pääsarjassa pelaavaa APR Kigalia.


title: Elvis Kafoteka

text: Kafoteka on edustanut Malawin maajoukkuetta vuodesta 2005 alkaen yhteensä 20 ottelun verran. Hän pelasi ensimmäiset arvokisansa vuoden 2010 Afrikan-kisoissa, jossa Kafoteka teki uransa toisen maajoukkuemaalinsa Algeriaa vastaan.


title: Suomurosella

text: Suomurosella ("Platycercus venustus") on pohjoisaustralialainen kaija.


title: Suomurosella

text: Linnun pituus on noin 28 cm ja paino 85–100 g. Sen höyhenpuku on selästä keltaisen ja mustan kirjava, päälaki on musta, poski valkoinen, rinta keltainen, alapuoli ja yläperä keltaiset, siivet ja pyrstö tummanvioleti, sekä alaperä punainen. Nokka on vaaleanharmaa, iiris tummanruskea ja koivet harmaat. Sukupuolet ovat suunnilleen samanväriset. Nuori lintu on haileamman värinen ja sillä voi olla punaista rinnassa.


title: Suomurosella

text: Suomurosella elää Australian pohjoisosassa, lännessä Kimberleystä Queenslandin rajoille idässä. Heinrich Kuhl kuvaili lajin holotyypin Arnhem Baysta Australian Pohjoisterritoriosta. Siitä tunnetaan kaksi alalajia, "venustus" ja "hilli". Populaation koko on noin 50 000 yksilöä.


title: Suomurosella

text: Suomurosellat elävät puustoisilla savanneillaa jokivarsilla, rannikon metsissä ja joskus mangrovessa.


title: Suomurosella

text: Pesä on puun kolossa tai onkalossa, usein virran rannalla. Naaras munii kahdesta neljään munaa, joita se hautoo kolmisen viikkoa. Poikaset jättävät pesän viisiviikkoisina ja pysyttelevät vanhempiensa seurassa vielä useita viikkoja. Aikuisen puvun nuori lintu saa vuoden ikäisenä.


title: Suomurosella

text: Lajin ruokavalio koostuu siemenistä, marjoista, hedelmistä ja kukista.


title: Otmar Suitner

text: Otmar Suitner (16. toukokuuta 1922 Innsbruck, Itävalta – 8. tammikuuta 2010 Berliini, Saksa) oli itävaltalainen kapellimestari, joka työskenteli ensin Saksan länsipuolella, sitten vuodesta 1960 Itä-Saksassa, jossa hän toimi Itä-Berliinissä Valtionoopperan ylikapellimestarina. Hän johti myös Bayreuthin musiikkijuhlilla 1960-luvulla.


title: Otmar Suitner

text: Suitner opiskeli Salzburgin Mozarteumissa orkesterinjohtoa Clemens Kraussin johdolla ja lied-säestystä. Hän sairasti Parkinsonin tautia ja vetäytyi musiikkielämästä vuonna 1994.


title: Pardee Home

text: Pardee Home on Oaklandissa Alamedan piirikunnassa Kaliforniassa sijaitseva talo, joka on myöhemmin museoitu. Talossa esitellään merkittävän kalifornialaisen perheen elämää yli sadan vuoden ajalta. Sen rakensi Kalifornian osavaltion senaattori Enoch H. Pardee vuonna 1869. Enochin kuoltua talo periytyi hänen pojalleen George Pardeelle, joka oli Kalifornian kuverööri. Kun Georgekin kuoli vuonna 1941, talon omistus siirtyi hänen tyttärilleen Madelinelle ja Helenille, jotka asuivat talossa kunnes kuolivat vuosina 1980 ja 1981.


title: Pardee Home

text: Museon tärkeimpiin osiin lukeutuu talon sisustus. Georgen vaimo Helen keräsi taloon tavaroita, kuten hirvenpään ja tupakkapiipun Filippiineiltä. Talo aiottiin alun perin purkaa Interstate 980:n rakennustöiden takia, mutta reittiä muutettiin luonnonsuojelijoiden vastustuksesta. Rakennus avattiin museona vuonna 1991.


title: Davi Banda

text: Davi John Banda (s. 29. joulukuuta 1983) on malawilainen jalkapalloilija, pelipaikaltaan keskikenttäpelaaja. Hän edustaa Malawin pääsarjassa pelaavaa Red Lionsia.


title: Davi Banda

text: Banda on edustanut Malawin maajoukkuetta vuodesta 2006 alkaen yhteensä 17 ottelun verran. Hän pelasi ensimmäiset arvokisansa vuoden 2010 Afrikan-kisoissa, jossa Banda teki myös uransa ensimmäisen maajoukkuemaalin Algeriaa vastaan.


title: B. J. Armstrong

text: Benjamin Roy ”B. J.” Armstrong jr. (s. 9. syyskuuta 1967 Detroit, Michigan) on yhdysvaltalainen kilpauransa päättänyt koripalloilija.


title: B. J. Armstrong

text: Armstrong pelasi yliopistokoripalloa Iowan yliopiston paidassa, jossa hän teki viimeisenä kautenaan 18,6 pistettä ottelua kohden. Hän ilmoittautui , jossa hän oli Chicago Bullsin 18:s varaus. Armstrong pelasi Chicago Bullsissa aina vuoteen 1995 saakka, jolloin Toronto Raptors varasi hänet laajentumisvaraustilaisuudessa. Hän ei kuitenkaan siirtynyt seuraan, vaan liittyi Golden State Warriorsiin. Kahden kauden jälkeen Armstrong lähti seurasta ja liittyi Charlotte Hornetsiin. Hän pelasi seurassa maaliskuuhun 1999 saakka, jolloin Hornets vaihtoi hänet Los Angeles Lakersin kanssa. Vielä saman päivän aikana Lakers luopui hänen oikeuksistaan. Uuden sopimuksen Armstrong teki Orlando Magicin kanssa muutamaa päivää myöhemmin ja pelasi kauden loppuun seurassa. Armstrong lopetti ammattilaisuransa Bullsin paidassa kaudella 1999–2000.


title: Ihmisoikeudet Algeriassa

text: Tämä artikkeli käsittelee ihmisoikeuksien tilaa Algeriassa.


title: Ihmisoikeudet Algeriassa

text: Yhdistyneiden kansakuntien (YK) mukaan ihmisoikeuksiin sisältyy muun muassa sananvapaus, liikkumisoikeus, uskonnonvapaus ja poliittinen vapaus. YK:n mukaan Algerian inhimillisen kehityksen indeksi oli keskitasoa vuonna 2004. Arviossa Algeria oli sijalla 102 arvioidusta 177:stä maasta. Amnesty Internationalin arvion mukaan Algerian turvallisuusjoukot ja poliisi ovat tappanut aseellisissa jupakoissa 200 000 ihmistä vuosina 1990-2008.


title: Ihmisoikeudet Algeriassa

text: Algeriassa kuoli vuonna 2008 pommi-iskuissa 60-90 siviiliä. Kahakoissa kuoli tusinoittain aseistautuneita henkilöitä. Ihmisiä on saatettu tappaa ilman oikeudenkäyntejä. YK kehotti toukokuussa 2009 Algeriaa tutkimaan entiset ja tulevat kidutusepäilyt, katoamiset ja raiskausepäilyt. Algeria ei kuitenkaan ryhtynyt selvityksiin. Amnesty Internationalin mukaan hallitukset käyttävät heikkoja terroristinvastaisia lakeja poliittista oppositiota vastaan joissain maissa, kuten Algeriassa.


title: Ihmisoikeudet Algeriassa

text: Lokakuussa 2008 säädettiin laki, joka voisi sallia kolmannen presidenttikauden Abdelaziz Bouteflika huhtikuusta 2009.


title: Ihmisoikeudet Algeriassa

text: Seitsemän algerialaista vapautettiin Guantanamo Baystä vuonna 2008 ja palautettiin kotimaahansa jonka jälkeen heitä syytettiin kuulumisesta terroristijärjestöön ulkomailla. Oikeudenkäynnit Algeriassa eivät olleet reiluja ja niissä hyväksyttiin muun muassa kiduttamalla tai pakottamalla saatuja tunnustuksia.


title: Ihmisoikeudet Algeriassa

text: Amnesty Internationalin mukaan (2009) Algeriaissa toimittajia ja ihmisoikeuksien puolustajia ahdisteltiin. Osa sai syytteitä kritisoidessaan viranomaisia tai järjestöjä.


title: Ihmisoikeudet Algeriassa

text: Perustuslaki takaa uskonnonvapauden. Vuonna 2008 kristittyjä kirkkoja suljettiin.


title: Ihmisoikeudet Algeriassa

text: Algeriassa oli satoja terroristeiksi väitettyjä kuolemaan tuomittuja vuonna 2008, mutta käytännössä kuolemantuomioita ei ole toimeenpantu ainakaan vuonna 2008. Algeria kannatti YK:n kuolemantuomion lakkautustavoitetta joulukuussa 2008.


title: Ihmisoikeudet Algeriassa

text: Algeriasta lähti pakolaisia Eurooppaan meritse vuonna 2008. Satoja ihmisiä otettiin kiinni merellä.


title: Aino Niskanen

text: Aino Elina Niskanen (s. 31. maaliskuuta 1950 Turku) on suomalainen arkkitehti. Niskanen on arkkitehtuurin historian professori Aalto-yliopiston Taiteiden ja suunnittelun korkeakoulun arkkitehtuurin laitoksella. Hän on myös kansainvälisen modernismin arkkitehtuurin asiantuntijaorganisaation, "Docomomo international" -työryhmän suomalaisjäsen.


title: Aino Niskanen

text: Niskanen väitteli TKK:ssa tekniikan tohtoriksi arkkitehtuurista vuonna 2005 tutkimusaiheenaan Väinö Vähäkallion elämäntyö. Väitöskirja sai Oskari Vilamon säätion palkinnon. Vuonna 2008 Niskanen kirjoitti Arkkitehti-lehteen lehden koko historian laajimman artikkelin, "Kaunista elämää – Näkymiä arkkitehtikoteihin".


title: Aino Niskanen

text: Työssään arkkitehtuurin historian professorina Niskanen keskittyy erityisesti modernismin tutkimukseen ja sen korjaamisen problematiikkaan.


title: José Aurelio Gay

text: José Aurelio Gay López (s. 10. joulukuuta 1965 Madrid, Espanja) on espanjalainen entinen jalkapalloilija ja nykyinen valmentaja.


title: José Aurelio Gay

text: Gay kerkesi valmentamaan Real Zaragozan reservijoukkuetta muutaman kuukauden ajan, kunnes sai kutsun edustusjoukkueen päävalmentajaksi erotetun Marcelino García Toralin tilalle. Aluksi hänen piti toimia vain väliaikasena valmentajana, sillä aikaa kun seura etsii uutta päävalmentajaa. Lopulta seura päätti kuitenkin tehdä Gayn kanssa loppukauden kestävän sopimuksen. Gay pelasti seuran putoamiselta ja johdatti sen sijalle 14. Kausi 2010/11 lähti kuitenkin liikkeelle surkeasti ja Gay sai potkut marraskuun puolivälissä Zaragozan majaillessa sarjan viimeisenä.


title: Rantavahdit

text: Rantavahdit ("Bondi Rescue") on australialainen tosi-tv-sarja, jota sarjan alkuperämaassa Australiassa esittää Network Ten. Suomessa sarjaa on esittänyt JIM vuodesta 2009 ja sittemmin Nelonen ja Hero. Sarja seuraa rantavahtien työtä Bondi Beachilla Andrew Günsbergin kertomana.


title: Rantavahdit

text: Bondi Rescueta on esitetty vuodesta 2006 lähtien ja se onkin saanut spin-off-sarjan, joka sijoittuu Balille, Indonesiaan (vuonna 2008). "Bondi Rescue"ta esitetään Isossa-Britanniassa, Irlannissa, Uudessa-Seelannissa, Suomessa, Tanskassa, Ruotsissa, Norjassa, Saksassa, Turkissa, Italiassa, Belgiassa sekä maailmanlaajuisesti National Geographic Adventure-kanavalla.


title: Rantavahdit

text: Bondin hengenpelastajat suorittavat noin 2 500 pelastusta pelkästään kesäkauden aikana, käsitellen muun muassa kadonneiden lapsien etsintää, haivaaraa sekä taskuvarkaita. Ohjelmassa nähdään myös paljon rannalla käyviä julkisuuden henkilöitä, kuten Snoop Dogg, Paris Hilton, Steve Irwin, Richard Branson ja Intian krikettimaajoukkue.